tripathysagar/odia_wiki huggingface dataset:
ହିନ୍ଦୁ ମହାକାବ୍ୟ ମହାଭାରତର ବର୍ଣ୍ଣନାନୁସାରେ କିନ୍ଦମ  ସଂସ୍କୃତ:       ଜଙ୍ଗଲରେ ରହୁଥିବା ଜଣେ ଋଷି ଥିଲେ । ଶିବ ଭକ୍ତ ଏହି ଋଷି ତାଙ୍କରି ତପ ବଳରେ ଆଧ୍ୟାତ୍ମିକ ଶକ୍ତିର ଅଧିକାରୀ ଥିଲେ । ତେବେ କିନ୍ଦମ ଅତ୍ୟନ୍ତ ଲଜ୍ଜାଶୀଳ ତଥା ବହୁତ ନମ୍ର ସ୍ୱଭାବର ଥିଲେ । ତାଙ୍କର ଏହି ଅନନ୍ୟ ଗୁଣ ତାଙ୍କୁ ଜନ ସମାଜ ମଧ୍ୟରେ ସ୍ତ୍ରୀଙ୍କ ସହ ଶାରୀରିକ ସମ୍ପର୍କ ରଖିବାକୁ ବାରଣ କରିଥିଲା । ତେବେ ତାଙ୍କର ଦୈହିକ କାମନା ପୂରଣ କରିବା ପାଇଁ କିନ୍ଦମ ନିଜ ତପ ଶକ୍ତି ବ୍ୟବହାର କରି ନିଜକୁ ଏବଂ ପତ୍ନୀଙ୍କୁ ହରିଣ ଓ ହରିଣୀ ଭାବେ ରୁପାନ୍ତରିତ କଲେ । ଥରେ ସେ ଏବଂ ତାଙ୍କ ପତ୍ନୀ ଜଙ୍ଗଲରେ ଏହିଭଳି ଭାବେ ହରିଣ ଏବଂ ହରିଣୀ ରୂପରେ ଶାରୀରିକ ସମ୍ପର୍କ ରଖୁଥିବା ସମୟରେ ସେଠାରେ ଶିକାର କରୁଥିବା ହସ୍ତିନାପୁରର ରାଜା ପାଣ୍ଡୁ ସେମାନଙ୍କୁ ହରିଣ ଭ୍ରମରେ ତୀର ଚଳାଇ ଗୁରୁତର ଆହତ କରିଥିଲେ । କ୍ରୋଧିତ କିନ୍ଦମ ମରିବା ପୂର୍ବରୁ ପାଣ୍ଡୁଙ୍କୁ ଅଭିଶାପ ଦେଇଥିଲେ ଯେ ସେ ଯେ କୌଣସି ମହିଳାଙ୍କ ସହ ସମ୍ପର୍କ ରଖିବା କ୍ଷଣି ମରିବେ ।
ଛାଞ୍ଚ:ବୀରଗୋବିନ୍ଦପୁର ସାନମା ଦକ୍ଷିଣ କାଳୀ ମନ୍ଦିର ଭାରତର ଏକ ହିନ୍ଦୁ ମନ୍ଦିର । ଏହା ଓଡ଼ିଶାର ପୁରୀ ଜିଲ୍ଲାସ୍ଥିତ ବୀରଗୋବିନ୍ଦପୁରଠାରେ ଅବସ୍ଥିତ ଓ ଏଠାରେ ଦେବୀ ଦକ୍ଷିଣକାଳୀ ତିନି ଭଉଣୀଙ୍କ  ବଡ଼ମା ', ମଝିଆଁମା' , ସାନମା  ଭିତରୁ ସାନମା ' ପୂଜା ପାଇଥାନ୍ତି । ଅବସ୍ଥିତି ଏହି ମନ୍ଦିର ଭାରତୀୟ ଜାତୀୟ ରାଜପଥ ୩୧୬ ପୁରୀ-ଭୁବନେଶ୍ୱର ରାସ୍ତାରେ ଯିବା ସମୟରେ ସାକ୍ଷୀଗୋପାଳଠାରୁ ୩.୭ କିଲୋମିଟର ଦୂରରେ ଅବସ୍ଥିତ । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ଦେବୀମାନେ ଜଣେ ବଙ୍ଗୀୟ ସାଧକଙ୍କ ଘରେ ତିନି ଭଉଣୀ ରୂପେ ପୂଜା ପାଉଥିଲେ । କାଳକ୍ରମେ ସେଠାରୁ ଆସି ପୁରୀ ଜିଲ୍ଲାର ଏହି ତିନୋଟି ଶାସନ ଗ୍ରାମରେ ପୂଜିତ ହେଉଛନ୍ତି । ପୂଜାବିଧି ଏହି ମନ୍ଦିରରେ ଦକ୍ଷିଣକାଳୀଙ୍କ ପଟ୍ଟଚିତ୍ରକୁ ତନ୍ତ୍ର ଉପଚାରରେ ଏବଂ ବଙ୍ଗୀୟ ରିତିନୀତିରେ ପୂଜା କରାଯାଏ । ବାକି ଦୁଇଟି ମନ୍ଦିର ଭିତରୁ ବଡ଼ମା କାମରୂପା ମନ୍ଦିରରେ ମଣିବିଗ୍ରହ ପୂଜା କରାଯାଏ ଏବଂ ମଝିଆଁମା ଉଗ୍ରତାରା ମନ୍ଦିରରେ ମଧ୍ୟ ପଟ୍ଟଚିତ୍ର ପୂଜା କରାଯାଇଥାଏ । ଏଠାର ପୂଜା ଜଗନ୍ନାଥ ମନ୍ଦିର ନୀତି ସହ ସମାନ । ତିନି ଦେବୀଙ୍କ ମୁଖ ପ୍ରାୟ ଏକା ପରି । ଏଠାରେ ଆମିଷ ଭୋଗ ହୁଏ । କାଳୀ ପୂଜା ଏହି ତିନି ପୀଠରେ ପାଳନ କରାଯାଏ ଓ ଏହି ଅବସରରେ ଦେବୀମାନଙ୍କର ସମ୍ପୂର୍ଣ୍ଣ ଅବୟବ ଦେଖିବାକୁ ମିଳେ । ଏହି ସମୟରେ ମଧ୍ୟରାତ୍ରରେ ଛାଗ  (ଛେଳି) ବଳି ମଧ୍ୟ ଦିଆଯାଏ  । ପୂଜା ଶେଷରେ ଦେବୀମାନଙ୍କୁ ଏକ ସମାରୋହ କରି ନେଇ ଚନ୍ଦନପୁରସ୍ଥିତ ଭାର୍ଗବୀ ନଦୀ କୂଳରେ ବିସର୍ଜନ ଦିଆଯାଏ ।
କଲମ୍ବସ ଇଟାଲୀ ଦେଶର ଜଣେ ଆବିଷ୍କାରକ।ସେ ରିପବ୍ଲିକ୍ ଅଫ ଗେନୋଆରେ ଜନ୍ମ ଗ୍ରହଣ କରିଥିଲେ ଯାହା ଏବେ ଉତ୍ତର-ପଶ୍ଛିମ ଇଟାଲୀରେ ଅବସ୍ଥିତ।
ମଶିହ ଅଲିନେଜାଦ,  (ପୂରା ନାମ ମସୌମେହ ଅଲିନେଜାଦ-ଘୋମି, ଜନ୍ମ: ୧୧ ସେପ୍ଟେମ୍ବର ୧୯୭୬) ଜଣେ ଆମେରିକୀୟ ସମ୍ବାଦଦାତ୍ରୀ, ଲେଖିକା, ସକ୍ରିୟ ରାଜନୀତିଜ୍ଞ ଓ ମହିଳା ଅଧିକାର କର୍ମକର୍ତ୍ତା  । ଅଧୁନା ଅଲିନେଜାଦ ଭିଓଏ-ପିଏନଏନ ସେବାର ଉପସ୍ଥାପକ ତଥା ପ୍ରଯୋଜକ, ରେଡିଓ ଫାରଦାର ସମ୍ବାଦଦାତା, ମନୋଟୋ ଟେଲିଭିଜନର ସହାୟକ ଓ ଇରାନଓୟାରର ସହାୟକ ସମ୍ପାଦକ ଅଛନ୍ତି । ଇରାନୀୟ ମହିଳା ଅଧିକାର ସମାଲୋଚନା ଉପରେ ଅଲିନେଜାଦ ମୁଖ୍ୟତଃ କେନ୍ଦ୍ରୀଭୂତ ରହୁଛନ୍ତି । ନିଉ ୟୋର୍କ ସହରରେ ବର୍ତ୍ତମାନ ନିର୍ବାସିତ ହୋଇ ଅଛନ୍ତି ଓ ମାନବ ଅଧିକାର ନିମନ୍ତେ ଜେନେଭା ସମ୍ମିଟରେ ପୁରସ୍କାର, ମେହଡି ସେମିନାର ଫାଉଣ୍ଡେସନ ତରଫରୁ ଓମିଡ ଜରନାଲିଜ୍ମ ପୁରସ୍କାର ଓ ଏଆଇବି ମିଡ଼ିଆ ଏକସେଲେନ୍ସ ପୁରସ୍କାର ଭଳି ଅନେକ ପୁରସ୍କାର ପାଇଛନ୍ତି । ଇରାନ ସରକାର ତାଙ୍କୁ ଓ ତାଙ୍କ ପରିବାରକୁ ଉତ୍ପୀଡନ କରୁଥିବାରୁ ତାଙ୍କ ବିରୁଦ୍ଧରେ ୟୁଏସ ଫେଡେରାଲ କୋର୍ଟରେ ଅଲିନେଜାଦ କେଶ ଦାଏର କରିଛନ୍ତି । ଇରାନରେ ଝିଅମାନଙ୍କୁ ମୁଣ୍ଡ ତଳକୁ କରିବା, ଅଣଦଖଲକାରୀ ହେବା ଓ ନମ୍ର ହୋଇ ବଡ଼ ହେବାର ଶିକ୍ଷା ପାଇବା ଅନୁଭୂତିକୁ ନେଇ ସେ ୨୦୧୮ରେ ଦି ଉଇଣ୍ଡ ଅନ ମାଇଁ ହେୟାର ନାମକ ବହି ଲେଖିଥିଲେ । ୨୦୨୧ ମସିହାରେ ସଂଯୁକ୍ତ ରାଷ୍ଟ୍ରର ଜଣେ ଓକିଲ ଅନୁସାରେ ଇରାନ ସରକାର ତାଙ୍କୁ କିଡ଼ନାପ କରିବାକୁ ଏକ ଚକ୍ରାନ୍ତ କରିଥଲେ । ପେଶା ମଶିହ ଅଲିନେଜାଦଙ୍କ ପୁରା ନାମ ଥିଲା ମସୌମେହ ଅଲିନେଜାଦ କିନ୍ତୁ ସେ ନାମର ପ୍ରଥମେ ମଶିହ ଲେଖୁଥିଲେ ଯାହା ମେସିଆହର ପର୍ସିଆ ନାମ ଥିଲା । ଯୁବାବସ୍ଥାରୁ ଅଲିନେଜାଦ ରାଜନୀତିରେ ସକ୍ରିୟ ଥିଲେ ଓ ସରକାରଙ୍କୁ ସମାଲୋଚନା କରି ପ୍ରଚାରପତ୍ର ବାଣ୍ଟିବାରୁ ୧୯୯୪ ମସିହାରେ ଆରେଷ୍ଟ ହୋଇଥିଲେ । ସେ ୨୦୦୧ ମସିହାରେ ପ୍ରଥମେ ଦୈନିକ ହମ୍ବାସଟେଗିର ସମ୍ବାଦଦାତ୍ରୀ ଥିଲେ ଓ ପର ଇରାନିଆନ ଲେବର ନ୍ଯୁଜ ଏଜେନ୍ସି ପାଇଁ କାମ କରିଥିଲେ । ସରଘ, ବାହାର, ଭାଗୟେ ଏଟ୍ଟେଫଗିୟେ, ହମ-ମିହାନ ଓ ନାସନାଲ ଟ୍ରଷ୍ଟ ପାର୍ଟି, ଇରାନାରେ ତାଙ୍କର ଲେଖା ପ୍ରକାଶ କରିଥିଲେ । ଷଷ୍ଠ ଓ ସପ୍ତମ ପାର୍ଲିଆମେଣ୍ଟର ସେ ପାର୍ଲିଆମେଣ୍ଟାରୀ ରିପୋର୍ଟର ଥିଲେ । ସରକାରୀ ମନ୍ତ୍ରୀମାନେ ଦାବି କରିଥିଲେ ଯେ ଦରମାକାଟରେ ସେମାନେ ପୀଡ଼ିତ ହୋଇଛନ୍ତି କିନ୍ତୁ ପ୍ରକୃତରେ ସେମାନେ ବିଭିନ୍ନ ଆଳରେ ବୋନସ ଆକାରରେ ଅର୍ଥ ନେଉଛନ୍ତି । ଏହି ବିବାଦାତ୍ମକ ଲେଖା ପ୍ରସାରିତ ହେବାରୁ ତାଙ୍କୁ ପାର୍ଲିଆମେଣ୍ଟାରୁ ବିଦାୟ କରିଦିଆଯାଇଥିଲା ।
ଅଧ୍ୟାପକ ବିଶ୍ୱରଞ୍ଜନ  (ଜନ୍ମ : ୧୯୪୭), ଜଣେ ଓଡ଼ିଆ ଶିକ୍ଷାବିତ, ସାହିତ୍ୟିକ ଓ ସ୍ତମ୍ଭକାର ଅଟନ୍ତି  । ସେ ଓଡ଼ିଶାର ବିଭିନ୍ନ ମହାବିଦ୍ୟାଳୟରେ ରାଜନୀତି ବିଜ୍ଞାନ ଅଧ୍ୟାପନା କରି ଅବସର ଗ୍ରହଣ କରିସାରିଛନ୍ତି । ସେ ୧୯୭୦/୮୦ ଦଶକରେ ଓଡ଼ିଆ ସାହିତ୍ୟରେ ପ୍ରଭାବ ବିସ୍ଥାର କରିଥିବା ଅନାମ କବିତା ଆନ୍ଦୋଳନରେ ସଂଶ୍ଳିଷ୍ଠ ଥିଲେ ।
ଟ୍ରାଇମେଥୋପ୍ରିମ ଏକ ପ୍ରକାର ଆଣ୍ଟିବାୟୋଟିକ ଯାହା ମୂଖ୍ୟତଃ ମୁତ୍ରପଥ ସଂକ୍ରମଣର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଅନ୍ୟ ରୋଗ ଯଥା:- ତୀବ୍ର ମଧ୍ୟ କର୍ଣ୍ଣ ସଂକ୍ରମଣ ଓ ପର୍ଯ୍ୟଟକ ତରଳ ଝାଡ଼ା ନିମନ୍ତେ ମଧ୍ୟ ବ୍ୟବ‌ହାର କରାଯାଏ । ଏଚଆଇବି ରୋଗୀଙ୍କର ନିମୋସିସ୍ଟକ ନିମୋନିଆ ହୋଇଥିଲେ ଟ୍ରାଇମେଥୋପ୍ରିମ ସ‌ହିତ ସଲଫାମେଥୋକ୍‌ସାଜୋଲ ବା ଡାପସୋନ ମିଶେଇ ଦିଆଯାଏ । ଏହି ଔଷଧ ଖାଇବାକୁ ଦିଆଯାଏ । ଟ୍ରାଇମେଥୋପ୍ରିମର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅଇ, ସ୍ୱାଦ ପରିବର୍ତ୍ତନ ଓ ରାସ୍ ମୂଖ୍ୟ । କ୍ୱଚିତ ପ୍ଲାଟେଲେଟ ବା ଶ୍ୱେତ ରକ୍ତ କଣିକା ସଂଖ୍ୟା କମିଯିବା ଦେଖାଯାଏ । ଏହା ଯୋଗୁ ସୂର୍ଯ୍ୟାଲୋକ ସମ୍ବେଦନଶୀଳ ହୋଇପାରେ । ଗର୍ଭାବସ୍ଥାରେ ପଶୁମାନଙ୍କର ହାନୀ ହେଲେ ମଧ୍ୟ ମହିଳାଙ୍କର ହାନୀ ଦେଖାଯାଇ ନାହିଁ । ଜୀବାଣୁ ଦେହରେ ଫୋଲେଟ ମେଟାବୋଲିଜ୍ମ ପ୍ରତିରୋଧ କରି ଏହା ତାହାକୁ ମାରିଦିଏ । ଟ୍ରାଇମେଥୋପ୍ରିମ ପ୍ରଥମେ ସନ ୧୯୬୨ରେ ବ୍ୟବ‌ହୃତ ହେଲା ।ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଆମେରିକାରେ ଏହାର ୧୦ ଦିନର ଖର୍ଚ୍ଚ ୨୧ ଆମେରିକୀୟ ଡଲାର ।
ବୀର କିଶୋର ରାୟ, ଓଡ଼ିଶା ଉଚ୍ଚ ନ୍ୟାୟାଳୟର ପ୍ରଥମ ମୁଖ୍ୟ ବିଚାରପତି ଥିଲେ । ୧୯୪୮ ମସିହା ଜୁଲାଇ ୨୬ତାରିଖରେ ସେ ଏହି ପଦବୀରେ ନିଯୁକ୍ତହୋଇ ୩୦ ଅକ୍ଟୋବର ୧୯୫୧ ପର୍ଯ୍ୟନ୍ତ ଏହି ଦାୟିତ୍ୱ ନିର୍ବାହ କରିଥିଲେ । ଏହା ପୂର୍ବରୁ ସେ ଓଡ଼ିଶାର ପ୍ରଥମ ଆଡଭୋକେଟେ ଜେନେରାଲ ଓ ପଟନା ଉଚ୍ଚ ନ୍ୟାୟାଳୟର ବିଚାରପତି ଭାବରେ କାର୍ଯ୍ୟ କରିଥିଲେ । ୧୯୫୮ ମସିହା ଜୁଲାଇ ୨୬ତାରିଖରେ ଓଡ଼ିଶା ଉଚ୍ଚ ନ୍ୟାୟାଳୟର ଦଶମ ଜନ୍ମତିଥିରେ ବୀର କିଶୋର ରାୟଙ୍କର ତିରୋଧାନ ଘଟିଥିଲା ।
ଚିତ୍ରା ରାମକୃଷ୍ଣା  (ଜନ୍ମ : ୧୯୬୩) ଭାରତର ପ୍ରମୁଖ ପୁଞ୍ଜି ବିନିଯୋଗ କ୍ଷେତ୍ରରେ  "ନ୍ୟାସନାଲ ଷ୍ଟାଫ ଏକ୍ସଚେଞ୍ଜ"   (ଏନ.ଏସ.ଇ.)ର ମୁଖ୍ୟ କାର୍ଯ୍ୟକାରୀ ଏବଂ ପ୍ରବନ୍ଧ ନିର୍ଦ୍ଦେଶକ ଅଟନ୍ତି  । ସେ ବିଶ୍ୱର ବଛା ମହିଳାମାନଙ୍କ ମଧ୍ୟରୁ ଜଣେ ଅଟନ୍ତି , ଯିଏ ପୁଞ୍ଜି ବିନିଯୋଗ କ୍ଷେତ୍ରର ପ୍ରମୁଖ ଅଟନ୍ତି ।  (ଏନ.ଏସ.ଇ.)ର ଏମ.ଡ଼ି ଏବଂ ସି.ଇ.ଓ ଚିତ୍ରା ୨ ଡିସେମ୍ବର ୨୦୧୬ରେ ଏହି ପଦବୀ ପାଇଁ ଇସ୍ତଫା ଦେଇଦେଲେ  । ଏନ.ଏସ.ଇ ୧୯୯୨ ମସିହାରେ ତିଆରି ହୋଇଥିଲା ଏବଂ ୧୯୯୪ ମସିହାରେ ପରିଚାଳନାକୁ ଆସିଥିଲା । ୫୦ ବର୍ଷୀୟ ଚିତ୍ରା  "ନ୍ୟାସନାଲ ଷ୍ଟାଫ ଏକ୍ସଚେଞ୍ଜ" ରେ ୧୯୯୧ ମସିହାରେ ଯୋଡ଼ିହେଇଥିବା ଚିତ୍ରା ୧୯୯୦ ଦଶକରେ ଏନ.ଏସ.ଇର ସ୍ଥାପନା କରୁଥିବା ଟିମରେ ସାମିଲ ହେଲେ । ୧୯୮୭ ମସିହାରେ ପ୍ରତିଭୂତି ବଜାରର ନିୟାମକ ସେବୀ ପାଇଁ ନ୍ୟାୟ ଢାଞ୍ଚାର ଉପାୟ ତିଆରି କାରୀ ମାନଙ୍କ ଟିମର ମେମ୍ବର ଥିଲେ । ନଭେମ୍ବର ୨୦୧୨ ମସିହାରେ ଏନ.ଏସ.ଇର ନିର୍ଦ୍ଦେଶକ ମଣ୍ଡଳ , ଚିତ୍ରାଙ୍କ ମଦୋନ୍ନତି ପାଇଁ ନିର୍ଣ୍ଣୟ ନେଲେ । ସେତେବେଳେ ସେ ଜଣେ ସଂଯୁକ୍ତ ପ୍ରବନ୍ଧ ନିର୍ଦ୍ଦେଶକ ଥିଲେ । ଆମେରିକା ପତ୍ରିକା  "ଫର୍ଚ୍ଚୁନ" ରେ ଅକ୍ଟୋବର ୨୦୧୩ ଅଙ୍କରେ ଜାରି ବିଶ୍ୱର ୫୦ ଶକ୍ତିଶାଳୀ ମହିଳା ମାନଙ୍କ ସୂଚୀରେ ୪ଜଣ ଭାରତୀୟ ମହିଳା ସାମିଲ ଅଛନ୍ତି । ସେଥିରୁ   ବ୍ୟାଙ୍କର ମୁଖ୍ୟ କାର୍ଯ୍ୟକାରୀ ଅଧିକାରୀ  "ଚନ୍ଦା କୋଚର"  ଭାରତୀୟ ମହିଳା ମାନଙ୍କ ମଧ୍ୟରେ ଶ୍ରେଷ୍ଠରେ ଅଛନ୍ତି । ଫର୍ଚ୍ଚୁନରେ ଜାରୀ ଆନ୍ତର୍ଜାତୀୟ ସ୍ତରରେ ଶକ୍ତିଶାଳୀ ମହିଳା ମାନଙ୍କ ସୂଚୀ ଅନୁସାରେ  "ଚନ୍ଦା କୋଚର" ଙ୍କୁ ଚତୁର୍ଥ ସ୍ଥାନ ଦିଆଗଲା ଏବଂ ତାଙ୍କ ପରେ ନ୍ୟାସନାଲ ଷ୍ଟାଫ ଏକ୍ସଚେଞ୍ଜର ଅଧ୍ୟକ୍ଷ ଚିତ୍ରା ରାମକୃଷ୍ଣାଙ୍କୁ ୧୭ତମ ସ୍ଥାନ,   ବ୍ୟାଙ୍କରେ  "ଶିଖା ଶର୍ମା" ଙ୍କୁ ୩୨ ତମ ଏବଂ   ବ୍ୟାଙ୍କରେ  "ନେନା ଲାଲ କିଦବଈ" ଙ୍କୁ ୪୨ତମ ସ୍ଥାନରେ ରଖ ଗଲା । ପୁରସ୍କାର ଫୋର୍ବସଦ୍ୱାରା ୨୦୧୩ର ଶ୍ରେଷ୍ଠ ମହିଳା ପୁରସ୍କାର ପାଇଥିଲେ ।
ନବଜାତ କାମଳ  (ଇଂରାଜୀ ଭାଷାରେ ) ଏକ ରୋଗ ଯେଉଁଥିରେ ଅଧିକ ବିଲିରୁବିନ   ସ୍ତର ଥିବାରୁ ନବଜାତ ଶିଶୁର ଚକ୍ଷୁର ଧଳା ଅଂଶ   ଓ ଚର୍ମର   ରଙ୍ଗ ହଳଦିଆ   ଦେଖାଯାଏ ଯାହାକୁ ଜଣ୍ଡିସ କୁହାଯାଏ  । ଶିଶୁ ଅତ୍ୟଧିକ ନିଦ୍ରାଳୁ ହୁଏ ଓ କମ ଖାଦ୍ୟ ଖାଏ । ରୋଗ ଜଟିଳ ହେଲେ ବାତ  , ସେରେବ୍ରାଲ୍ ପାଲ୍‌ସି ଓ କେର୍ନିକ୍ଟେରସ   ହୋଇପାରେ । ଅନେକ ନବଜାତ କାମଳ ରୋଗୀଙ୍କର କୌଣସି ନିର୍ଦ୍ଦିଷ୍ଟ ଶରୀରତ୍ତ୍ୱିକ କାରଣ ଥିବା ଜଣାଯାଏ ନାହିଁ । ଅନ୍ୟ ଅନେକ କେଶ୍‌ରେ ହେମୋଲାଇସିସ ବା ଭଙ୍ଗା ଲୋହିତ ରକ୍ତ କଣିକା  , ଯକୃତ ରୋଗ  , ସଂକ୍ରମଣ  , ଗଳଗ୍ରନ୍ଥି ସ୍ୱଳ୍ପକ୍ରିୟତା  , ମେଟାବୋଲିକ ରୋଗ   ଏହାର କାରଣ ଥିବା ଜଣାଯାଏ । ରକ୍ତରେ ବିଲିରୁବିନ ସ୍ତର ୩୪ ମୋଲ/ଲିରୁ  (୨୮ମି:ଗ୍ରା:/ଡେ:ଲି:) ଅଧିକ ଥାଏ  । ପ୍ରାୟତଃ ସୁସ୍ଥ ଥିବା ଶିଶୁଙ୍କର ୧୮ମି:ଗ୍ରା:/ଡେ:ଲି:ରୁ ଅଧିକ ଥିଲେ ଚିନ୍ତାର କାରଣ ହୁଏ ଯଦି ଜନ୍ମର ପ୍ରଥମ ଦିନରେ କାମଳ ଥାଏ, ବିଲିରୁବିନ ସ୍ତର ଦୃତ ଗତିରେ ବଢ଼ିଲେ, କାମଳ ୨ ସପ୍ତାହରୁ ଅଧିକ ରହିଲେ ଓ ଶିଶୁ ଅସୁସ୍ଥ ହେଲେ । ଏହି ଭଳି ଅବସ୍ଥା ଥିଲେ କାରଣ ଅନୁସନ୍ଧାନ କରିବା ଆବଶ୍ୟକ ହୁଏ । ଶିଶୁର ବୟସ, ଅନ୍ତର୍ନିହିତ କାରଣ ଓ ବିଲିରୁବିନ ସ୍ତର ଉପରେ ଚିକିତ୍ସା ନିର୍ଭର କରେ । ଚିକିତ୍ସା ସମୟରେ ଅଧିକ ଥର ଖୁଏଇବା, ଫୋଟୋଥେରାପି   ଓ ବିନିମୟ ଟ୍ରାନ୍ସଫ୍ୟୁଜନ   ଆବଶ୍ୟକ ହୋଇପାରେ । ସମୟ ପୂର୍ବ ଜାତ ଶିଶୁର ତୁରନ୍ତ ସତର୍କ ଚିକିତ୍ସା ଆବଶ୍ୟକ ହୁଏ । ଶରୀରତାତ୍ତ୍ୱିକ କାମଳ ସାଧାରଣତଃ ୭ ଦିନରେ ଭଲ ହୋଇଯାଏ । ନବଜାତ ଶିଶୁ ମଧ୍ୟରୁ ଏହି ରୋଗୀମାନଙ୍କର ପ୍ରଥମ ସପ୍ତାହ ମଧ୍ୟରେ କାମଳ ଦେଖାଯାଏ । ସମୟ ପୂର୍ବ ଜାତ ଶିଶୁଙ୍କ ମଧ୍ୟରୁ ପ୍ରାୟ ୮୦% ଶିଶୁ ଏହି ରୋଗର ଶିକାର ହୁଅନ୍ତି ।
ସଚ୍ଚି ମହାନ୍ତି  (ଜନ୍ମ : ୧୯ ଜୁଲାଇ ୧୯୪୭) ଜଣେ ଭାରତୀୟ ଓଡ଼ିଆ-ଭାଷୀ କବି, ନାଟ୍ୟକାର ଓ ଲେଖକ  । ତାଙ୍କ କବିତା ରଚନା ନିମନ୍ତେ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । କବିତା ସହିତ ସେ ଜଣେ ନାଟ୍ୟକାର ଓ ଗୀତିକାର ଭାବରେ ମଧ୍ୟ ଜଣାଶୁଣା । ଉଲ୍‌କା ଓ ସୌଭାଗ୍ୟବତୀ ଆଦି ଓଡ଼ିଆ କଥାଚିତ୍ର ଏବଂ ୫୦୦ରୁ ଅଧିକ ଯାତ୍ରା ପାଇଁ ସେ ଗୀତ ଲେଖିଛନ୍ତି । ମଞ୍ଚନାଟକ ଓ ଦୂରଦର୍ଶନ ପାଇଁ ମଧ୍ୟ ସେ ନାଟକ ରଚନା କରିଛନ୍ତି । ଏ ଜୀବନମାନେ ନୁହେଁ ଆହା, ଅଭିମାନିନୀ ଏ ଅମାନିଆ ଢେଉ, ମା ତୁମେ ଜଗତର ଓ ତୁଳସୀ ଚଉରା ମୂଳେ ଦେଲି ସଞ୍ଜବତି ଆଦି ଲୋକପ୍ରିୟ ଚଳଚ୍ଚିତ୍ର ଗୀତ ତାଙ୍କଦ୍ୱାରା ରଚିତ । ଜୀବନୀ ସଚ୍ଚି ମହାନ୍ତି, ୧୯୪୭ ମସିହାରେ କଟକ ଜିଲ୍ଲାର ସାଇଲୋ ନୂଆଗାଁଠାରେ ଜନ୍ମଗ୍ରହଣ କରିଥିଲେ । ବାପା ବିଚିତ୍ରାନନ୍ଦ ମହାନ୍ତି ଜଣେ ନାଟୁଆ ଥିଲେ । ମା 'ଙ୍କ ନାମ ଥିଲା କୁସୁମ କୁମାରୀ ଦେବୀ । ସ୍କୁଲରେ ସାହିତ୍ୟରେ ଭଲ ନମ୍ବର ନରଖିବା ସତ୍ତ୍ୱେ, ସେ ଗୀତିକାର ହେବାର ଇଚ୍ଛା ରଖିଥିଲେ । ବାପା ତାଙ୍କୁ ପାଠ ପଢିବାପାଇଁ ଗୁରୁତ୍ୱ ଦେଉଥିଲେ ଓ ସେ ବାପାଙ୍କଠାରୁ ଲୁଚି ଗୀତ ଲେଖୁଥିଲେ । ପିଲାଦିନରୁ ସେ ରସରାଜ ନାରାୟଣ ପ୍ରସାଦ ସିଂହ ଓ ଗୁରୁକୃଷ୍ଣ ଗୋସ୍ୱାମୀ ଆଦିଙ୍କ ପାଖକୁ ଯାଇ ଗୀତ ଲେଖିବାର କଳା ଶିଖିଥିଲେ । ଗୀତିକାର ଜୀବନ କଟକ ଆସି ସେ ଏଲ ଲାପ୍ପାର ଓ ଜି ନାରାୟଣ ରାଓଙ୍କ ସଂସ୍ପର୍ଶରେ ଆସିଥିଲେ । ଜି ନାରାୟଣ ରାଓ, ତାଙ୍କ ଗୀତକୁ ସ୍ୱରଦେଇ ଆକାଶବାଣୀ କଟକର ଯୁବବାଣୀ କାର୍ଯ୍ୟକ୍ରମରେ ବଜେଇଥିଲେ । ରାଓଙ୍କଦ୍ୱାରା ଗଠିତ କୋରାଲ ଗୃପରେ ସଚ୍ଚି ଅଧିକରୁ ଅଧିକ ଗୀତ ଲେଖିବା ଆରମ୍ଭ କରିଥିଲେ । ଏହି ଗୃପରେ ତାଙ୍କର ସାଥି ଥିଲେ ମହମ୍ମଦ ହବୀବ, ଶେଖର ଘୋଷ, ଶ୍ରୀକାନ୍ତ ଦାସ ଓ ଦିଲ୍ଲୀପ ମହାନ୍ତିଙ୍କ ଭଳି କଳାକାର । ଆକାଶବାଣୀରେ ତାଙ୍କର ଅଧିକ ଗୀତ ବାଜିବା ପରେ, ସଚ୍ଚିଙ୍କୁ ଜଣେ ଗୀତିକାର ଭାବରେ ସ୍ୱୀକୃତି ମିଳିଥିଲା । ବିଭୁ ମହାନ୍ତିଙ୍କ, ସାହାଯ୍ୟରେ ସଚ୍ଚିଙ୍କୁ ତାଙ୍କର ପ୍ରଥମ ଚଳଚ୍ଚିତ୍ର ଉଲ୍‌କା ମିଳିଥିଲା ଓ ଏହି ଚଳଚ୍ଚିତ୍ରର ସବୁ ଗୀତ ଲୋକପ୍ରିୟ ହୋଇଥିଲା । ଗୀତିକାର ଭାବରେ ସେତେବେଳେ ଜୀବିକା ନିର୍ବାହ କରିବା କଷ୍ଟ ଥିବାରୁ ସେ ଅନ୍ୟ ଛୋଟ ବଡ଼ ଚାକିରୀ ମଧ୍ୟ କରିଥିଲେ ।
ଆରଫୋରମୋଟେରୋଲ, ବେପାର ନାମ ବ୍ରୋଭାନା, ହେଉଛି ଏକ ଔଷଧ ଯାହାକି କ୍ରନିକ ଅବଷ୍ଟ୍ରକ୍ଟିଭ ଫୁସଫୁସ ରୋଗର   ଦୀର୍ଘକାଳୀନ ଚିକିତ୍ସା ପାଇଁ ବ୍ୟବହୃତ ହୁଏ । ହଠାତ୍ ରୋଗ ଗମ୍ଭୀର ହେଲେ ଏହା ଦେବାକୁ ସୂଚିତ କରାଯାଇ ନାହିଁ । ଏହା ନିବୁଲାଇଜେସନ‌ଦ୍ୱାରା ଦିଆଯାଏ । ଏହାର ସର୍ବାଧିକ ପ୍ରଭାବ 3 ଘଣ୍ଟା ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ସାଇନୁସାଇଟିସ୍, ରାସ, ପେରିଫେରାଲ୍ ଫୁଲା ଏବଂ ଛାତି ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ ପୋଟାସିୟମ୍, ଆନାଫାଇଲାକ୍ସିସ୍ ଏବଂ ବ୍ରୋଙ୍କୋସ୍ପାଜ୍ମ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ଦୀର୍ଘ କାର୍ଯ୍ୟ କ୍ଷମ <  " " >୨</ > ଆଡ୍ରେନୋରିସେପ୍ଟର ଆଗୋନିଷ୍ଟ  । ଏହା ଫର୍ମୋଟେରୋଲର ସକ୍ରିୟ ଉପାଦାନ  ୨୦୦୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆର୍ମଫୋଟେରୋଲକୁ ଅନୁମୋଦନ କରାଯାଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏକ ମାସର ଔଷଧର ମୂଲ୍ୟ ପ୍ରାୟ ୨୪୦ ଡଲାର ଅଟେ।
ଅଜେନ ମୁର୍ମୁ  (ଜନ୍ମ: ୮ ମଇ ୧୯୬୮) ଜଣେ ଓଡ଼ିଆ ରାଜନୀତିଜ୍ଞ  । ଅଜେନ ଓଡ଼ିଶା ରାଜନୀତିରେ ଝାଡ଼ଖଣ୍ଡ ମୁକ୍ତି ମୋର୍ଚ୍ଚାର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୧୯୯୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବାଙ୍ଗିରିପୋଷି ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଅଜେନ ମୁର୍ମୁ ୧୯୬୮ ମସିହାର ମଇ ମାସ ୮ ତାରିଖରେ ମୟୂରଭଞ୍ଜ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କରଣ ମୁର୍ମୁ । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ । ତାଙ୍କ ପତ୍ନୀଙ୍କ ନାମ ଗୀତାମଣି ମୁର୍ମୁ । ରାଜନୈତିକ ଜୀବନ ଅଜେନ ଓଡ଼ିଶା ରାଜନୀତିରେ ଝାଡ଼ଖଣ୍ଡ ମୁକ୍ତିମୋର୍ଚ୍ଚାର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।
ତଗରପାଦ ଏକ ଜଳଜ ଉଦ୍ଭିଦ  ଲତା । ଏହାର ପତ୍ର ଗୁଡ଼ିକ କଇଁ କିମ୍ବା ପଦ୍ମ ପତ୍ର ପରି ବଡ଼ ବଡ଼ ନ ହେଲେ ବି ସେହିପରି ଦିଶେ ଓ ପାଣି ଉପରେ ଭାସୁଥାଏ। ପାଣି ତଳର ମାଟିରେ ଏହାର ମୂଳଥାଏ। ଫୁଲ ଗୁଡ଼ିକ ଛୋଟ ଛୋଟ, ରଙ୍ଗରେ ଧଳା। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ତିକ୍ତ ମଧୁର ରସ, ସ୍ନିଗ୍ଧ, ଶୀତଳ, ଲଘୁପାକ, କେଶ ବର୍ଦ୍ଧକ, ତ୍ରିଦୋଷ, ଅପସ୍ମାର, ବାତପିତ୍ତ, ଶିରପୀଡ଼ା, ବିଷଦୋଷ, ଚକ୍ଷୁରୋଗ ଓ ରକ୍ତଦୋଷ ଇତ୍ୟାଦିର ନାଶକ ଅଟେ। ମାତ୍ରା ଦୁଇ ଅଣାରୁ ଆଠ ଅଣା। ବ୍ୟବହାର ଏହାର ସର୍ବାଙ୍ଗକୁ ଔଷଧ ରୂପରେ ବ୍ୟବହାର କରାଯାଏ। ମୁଣ୍ଡବ୍ୟଥାରେ ଏହାର ପତ୍ରକୁ ବାଟି କପାଳର ଦୁଇ ପାଖରେ ଲଗାଇଲେ ଉପଶମ ମିଳେ। ଶ୍ଳେଷ୍ମା ଯୋଗୁଁ ହେଉଥିବା ମୁଣ୍ଡବ୍ୟଥାରେ ଏମିକି କରିବା ନିଷେଧ। ଏହାର ସର୍ବାଙ୍ଗକୁ ଶୁଖାଇ ରାଶିତେଲରେ ସାତ ଦିନ ପର୍ଯ୍ୟନ୍ତ ପକାଇ ଛାଣି, ସେହି ତେଲକୁ ମାଲିସ କଲେ ବାତ, ପିତ୍ତ ଓ ମୁଣ୍ଡ ଗରମ ଜନିତ ମୁଣ୍ଡ ବିନ୍ଧା ଭଲହୁଏ। ସମ୍ପୂର୍ଣ୍ଣ ଲତାକୁ ବାଟି ଗାଈଘିଅ ମିଶାଇ ସେବନ କଲେ ଉଦରସ୍ତ ବିଷ ଦୂର ହୁଏ। ଏହାର କଳ୍କକୁ ରାଶି ତେଲରେ ପାକ କରି ଅଥବା ଏହାର ଚେରକୁ ଶୁଖାଇ ରାଶି ଅଥବା ନଡିଆ ତେଲରେ ସାତ ଦିନ ପର୍ଯ୍ୟନ୍ତ ବୁଡାଇ ରଖି, ସେହି ତେଲକୁ ଛାଣି ମୁଣ୍ଡରେ ଲଗାଇଲେ ଅସମୟରେ ବାଳ ପାଚିବା ଭଲ ହୁଏ। ନେତ୍ର ରୋଗରେ ଏହାର ଶୁଖିଲା ଚେରକୁ ମହୁରେ ଘୋରି ଲଗାଯାଏ, ଯାହା ଆଖି ଧରିବା, ଲାଲ ଦିଶିବା, ଖୁଞ୍ଚି ହେବା ଆଦି ଦୂର କରିଥାଏ। ଏହାର ସର୍ବାଙ୍ଗକୁ ଶୁଖାଇ ଜଳରେ ସିଝାଇ ଏକ ଚତୁର୍ଥାଂଶ ରହିଲେ ସେହି ଜଳକୁ ଛାଣି ଅଳ୍ପ ମହୁ ସହିତ ପାନ କଲେ ତ୍ରିଦୋଷ ନାଶ ହୁଏ। ଚର୍ମରୋଗରେ  (କାଛୁ, କୁଣ୍ଡିଆ, ବାଗୀ) ଏହାର ପତ୍ରକୁ ହଳଦୀ ସହିତ ବାଟି ପ୍ରୟୋଗ କରାଯାଏ । ଏହାର ପତ୍ର ସହିତ ଅଳ୍ପ ଗୋଲମରିଚ ମିଶାଇ ବାଟି ଲେପଦେଲେ ହାତ ବା ଗୋଡ଼ରୁ ରକ୍ତ ଗଡ଼ିବା ଏବଂ ବାତ ଦୋଷ ନିବାରିତ ହୁଏ। ଏହାର ଫୁଲକୁ ଶିବଙ୍କୁ ଅର୍ପଣ କଲେ ମନସ୍କାମନା ପୂର୍ଣ୍ଣ ହୁଏ ବୋଲି ସାଧାରଣରେ ମାନ୍ୟତା ରହିଛି। ଆହୁରି ଦେଖନ୍ତୁ ଔଷଧୀୟ ଗଛଲତାମାନଙ୍କର ତାଲିକା  ଆଧାର ବାହାର ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।
ଡେଲାମାନିଡ  (ଇଂରାଜୀ ଭାଷାରେ , ବିକ୍ରୟ ନାମ ଡେଲଟିବା/ ) ଏକ ଔଷଧ ଯାହା ଯକ୍ଷ୍ମା ରୋଗର ଚିକିତ୍ସା ନିମନ୍ତେ ଦିଆଯାଏ  । ନିର୍ଦ୍ଦିଷ୍ଟ ଭାବରେ ଏହା ବ‌ହୁ ଔଷଧ ପ୍ରତିରୋଧୀ ଯକ୍ଷ୍ମା  ରୋଗରେ ଅନ୍ୟାନ୍ୟ ଯକ୍ଷ୍ମାବିରୋଧୀ ଔଷଧମାନଙ୍କ   ସ‌ହିତ ବ୍ୟବ‌ହୃତ ହୁଏ । ଏହି ଔଷଧ ପାଟିରେ ଦିଆଯାଏ । ଡେଲାମାନିଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ମୁଣ୍ଡବୁଲା ଓ ଅଇ ଇତ୍ୟାଦି ଲକ୍ଷଣ ଦେଖାଯାଏ । ଏହାର ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଲମ୍ବା କ୍ୟୁଟି   ହୋଇପାରେ । ଗର୍ଭାବସ୍ଥାରେ ଏହାର ପ୍ରଭାବ ବିଷୟରେ ସନ ୨୦୧୬ ସୁଦ୍ଧା ଅନୁଶୀଳନ ହୋଇନାହିଁ । ମାଇକୋଲିକ ଏସିଡ   ପ୍ରସ୍ତୁତିକୁ ଡେଲାମାନିଡ ଅବରୋଧ କରି ଜୀବାଣୁ କୋଷାବରଣ   ତିଆରିରେ ବାଧା ସୃଷ୍ଟି କରେ । ଡେଲାମାନିଡ ସନ ୨୦୧୪ରେ ୟୁରୋପ, ଜାପାନ ଓ ଦକ୍ଷିଣ କୋରିଆରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତିପ୍ରାପ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୬ରେ ସ୍ଟପ ଟିବି ପାର୍ଟନରସିପ   ସଂସ୍ଥା ଶହେଟି ଦେଶ ସ‌ହିତ ଏକ ଚୁକ୍ତି ସ୍ୱାକ୍ଷର କରିଥିଲେ ଯେଉଁଥିରେ ୬ ମାସ ନିମନ୍ତେ ଏହା ମୂଲ୍ୟ ୧୭୦୦ ଆମେରିକୀୟ ଡଲାର ରହିବ ବୋଲି ସ୍ୱିକୃତ ହୋଇଥିଲା ।
ବିକ୍ରମ କେଶରୀ ଦେଓ  ୨୬ ନଭେମ୍ବର ୧୯୫୨   ୭ ଅକ୍ଟୋବର ୨୦୦୯  ଜଣେ ଭାରତୀୟ ରାଜନୀତିଜ୍ଞ ଥିଲେ । ସେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ କଳାହାଣ୍ଡି ଲୋକ ସଭା ନିର୍ବାଚନ ମଣ୍ଡଳୀରୁ ୧୨ଶ, ୧୩ଶ ଏବଂ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ । ହୃଦ୍‌ରୋଧ ଯୋଗୁଁ ତାଙ୍କର ୭ ଅକ୍ଟୋବର ୨୦୦୯ରେ ମୃତ୍ୟୁ ହୋଇଥିଲା । ପରିବାର ବିକ୍ରମ କେଶରୀ ଦେଓ କଳାହାଣ୍ଡିର ରାଜା ପ୍ରତାପ କେଶରୀ ଦେଓଙ୍କ ପୁଅ । ବିକ୍ରମଙ୍କର ପୁଅ ଅର୍କ କେଶରୀ ଦେଓ ବାପାଙ୍କର ମୃତ୍ୟୁପରେ ବିଜୁ ଜନତା ଦଳର ପ୍ରତିନିଧ ଭାବରେ ରାଜନୀତିରେ ସକ୍ରିୟ ଅଛନ୍ତି । ରାଜନୀତି ବିକ୍ରମ ୧୯୮୫ରୁ ୧୯୯୮ ଯାଏଁ ଜୁନାଗଡ଼ ବିଧାନ ସଭା ଆସନରୁ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ । ପ୍ରଥମେ ସେ ଜନତା ପାର୍ଟି ତରଫରୁ ଏବଂ ପରେ ଦୁଇଥର ଭାରତୀୟ ଜନତା ପାର୍ଟି ତରଫରୁ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ ।
ବରେହିପାଣି ପ୍ରପାତ, ହେଉଛି ଏକ ଦୁଇ ଥାକିଆ ଜଳପ୍ରପାତ ଯାହାକି ଶିମିଳିପାଳ ଜାତୀୟ ଉଦ୍ୟାନରେ ଅବସ୍ଥିତ । ଏହା ଏକ ଭାରତୀୟ ରାଜ୍ୟ, ଓଡ଼ିଶାର ମୟୁରଭଞ୍ଜ ଜିଲ୍ଲା ଅନ୍ତର୍ଗତରେ ଆସୁଅଛି । ଏହା ଭାରତର ଦ୍ୱିତୀୟ ସର୍ବୋଚ୍ଚତମ ଜଳପ୍ରପାତ । ଅବସ୍ଥାନ ଏହି ଜଳପ୍ରପାତଟି ୨୧.୯୩୨୭୫୯ ଉତ୍ତର ଅକ୍ଷାଂଶ ଏବଂ ୮୬.୩୮୦୧୪୫ ପୂର୍ବ ଦ୍ରାଘିମାରେ ଅବସ୍ଥିତ । ପୂର୍ବଘାଟ ପର୍ବତମାଳାର ମେଘଶୁଣୀ ପର୍ବତରେ ବୋହୁଥିବା ବୁଢ଼ାବଳଙ୍ଗ ନଦୀ ଉପରେ ଏହା ବିଦ୍ୟମାନ ।ଏଠାରେ ପହଞ୍ଚିବାକୁ ନିକଟତମ ରେଳ ଷ୍ଟେସନ ବାରିପଦା ଅଟେ । ଯୋରନ୍ଦା ପ୍ରପାତ ମଧ୍ୟ ଏହାର ସନ୍ନିକଟରେ ଉପସ୍ଥିତ । ଯଶିପୁର ସହରଠାରୁ ଏହା ୧୨୦ କିଲୋମିଟର ଦୂରରେ ଅବସ୍ଥିତ । ଜଳ ପ୍ରପାତ ବରେହିପାଣି ଜଳପ୍ରପାତର ମୋଟ ଉଚ୍ଚତା ୩୯୯ ମିଟର  (୧,୩୦୯ ଫୁଟ) ଅଟେ  । ଏହା ଏକ ବହୁସ୍ତରୀୟ ଝରଣା ଯେଉଁଠାରେ ପାଣି ଦୁଇଥର ପଥର ଚଟାଣ ଉପରେ ପଡ଼ିଥାଏ । ଉଚ୍ଚତମ ପଡ଼ିବାର ଉଚ୍ଚତା ୨୫୯ ମିଟର  (୮୫୦ ଫୁଟ) ଅଟେ  ।
ଭାରତୀ ମଠ ମନ୍ଦିର, ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ସହର ଭୁବନେଶ୍ୱରରେ ଥିବା ଏକ ବିଷ୍ଣୁ ମନ୍ଦିର । ଏହା ୧୧ଶ ଶତାବ୍ଦୀରେ ନିର୍ମିତ ହୋଇଥିଲା । ଏହି ମନ୍ଦିରଟି ତିନି ମହଲା ବିଶିଷ୍ଟ ଓ ଏହା ମଠ ହିସାବରେ ବ୍ୟବହୃତ ହୁଏ । ଅବସ୍ଥିତି ପୁରୁଣା ଭୁବନେଶ୍ୱରର ବଢେଇବାଙ୍କ ଛକଠାରେ ଏହି ମଠ ଅବସ୍ଥିତ । ରଥ ରୋଡ଼ରେ ବାମ ପାର୍ଶ୍ୱକୁ ଗଲେ ଏହି ମଠରେ ପହଞ୍ଚି ହେବ । ଏହି ମଠ ଭୁବନେଶ୍ୱରସ୍ଥିତ ସର୍ବପୁରତନ ମଠ ଆସ୍ଥାନ । ଏହି ମଠର ପୂର୍ବରେ ରଥ ରୋଡ଼, ଦକ୍ଷିଣରେ ଯମେଶ୍ୱର ପାଟଣା ରୋଡ଼ , ପଶ୍ଚିମରେ ଭ୍ରୂକୁଟେଶ୍ୱର ମନ୍ଦିର ରହିଛି । ମଠର ମୁଖ୍ୟଦ୍ୱାରା ପଶ୍ଚିମ ଦିଗକୁ ରହିଛି । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ଏହି ମଠ ଯଯାତୀ କେଶରୀଙ୍କଦ୍ୱାରା ନିର୍ମିତ ହେଇଥିଲା । ଯଯାତୀ କେଶରୀ ଭୁବନେଶ୍ୱରର ଲିଙ୍ଗରାଜ ମନ୍ଦିର ନିର୍ମାଣ କରିବା ସମୟରେ କାରିଗରମାନଙ୍କୁ ରଖିବା ନିମନ୍ତେ ଏହାର ନିର୍ମାଣ କରିଥିଲେ । ମାଲିକାନା ରାଜ୍ୟ ସରକାରଙ୍କ ପ୍ରତ୍ଣ୍ୱତତ୍ତ୍ୱ ବିଭାଗର ଅଧୀନରେ ଥିବା ଏହି ମଠ ବର୍ତ୍ତମାନର ମହାନ୍ତ ପ୍ରଣବ କେଶରୀ ଗୋସ୍ୱାମୀଙ୍କଦ୍ୱାରା ପରିଚାଳିତ ହୁଏ । ଏହି ମଠରେ କାର୍ତ୍ତିକ ପୂର୍ଣ୍ଣିମା , ପ୍ରଥମାଷ୍ଟମୀ , ଦୁର୍ଗା ପୂଜା ଇତ୍ୟାଦି ପାଳନ କରାଯାଏ । କୁହା ଯାଏ ମହାଦେବ ଶିବ ଏଠାକୁ ପ୍ରଥମାଷ୍ଟମୀ ସମୟରେ ତାଙ୍କ ମାମୁଁଙ୍କୁ ଭେଟିବାକୁ ଆସନ୍ତି । ସ୍ଥାପତ୍ୟ ମଠ ୨୬ ବର୍ଗ ମିଟର ପରିମିତ ସ୍ଥାନରେ ମସୃଣ ବାଲିପଥରରେ ନିର୍ମିତ । ମଠର ଚତୁର୍ପାର୍ଶ୍ୱ ପ୍ରାଚୀରଦ୍ୱାରା ଅବଦ୍ଧ । ତେବେ ରକ୍ଷ୍ୟଣାବେକ୍ଷଣ ଅଭାବରୁ ମଠର ଗୃହ ଭଗ୍ନ ଅବସ୍ଥା ଆଡକୁ ଗତି କରୁଛି ।
ନେଟୁପିଟାଣ୍ଟ/ପାଲୋନୋସେଟ୍ରନ  (ଇଂରାଜୀ ଭାଷାରେ / ), ଆକିନଜେଓ ଏହାରଏକ ବେପାର ନାମ, ହେଉଛି ଏକ ଔଷଧ ଯାହା ତୀବ୍ର ଏବଂ ବିଳମ୍ବିତ କେମୋଥେରାପି ଜନିତ ଅଇ ଏବଂ ବାନ୍ତି ରୋକିବା ପାଇଁ ବ୍ୟବ‌ହୃତ ହୁଏ  । ଏହା ପାଟିରେ ଦିଆଯାଏ  ଏହା ଡେକ୍ସାମେଥାଜୋନ ସହିତ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, କୋଷ୍ଠକାଠିନ୍ୟ ଏବଂ ଥକାପଣ ହୋଇପାରେ । ସାମାନ୍ୟରୁ ମଧ୍ୟମ ଯକୃତ କିମ୍ବା ବୃକ୍କ‌କ ଜନିତ ସମସ୍ୟା ଥିଲେ ଔଷଧ ମାତ୍ରା ସଜାଡିବା ଆବଶ୍ୟକ ନାହିଁ । ଗର୍ଭାବସ୍ଥାରେ ବ୍ୟବହାର ସୁପାରିଶ କରାଯାଏ ନାହିଁ । ନେଟୁପିଟାଣ୍ଟ ହେଉଛି ଏକ ଏନ‌କେ୧ ଅଭିଗ୍ରାହକ ଅବରୋଧକ ଏବଂ ପାଲୋନୋସେଟ୍ରନ୍ ହେଉଛି ୫-ଏଚଟି୩ ଅଭିଗ୍ରାହକ ଅବରୋଧକ  ଏହି ମିଶ୍ରଣକୁ ୨୦୧୪ ମସିହାରେ ଯୁକ୍ତରାଷ୍ଟ୍ର ଏବଂ ୨୦୧୫ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାତ୍ରାର ମୂଲ୍ୟ ପ୍ରାୟ ୭୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୬୮୦ ଡଲାର ଅଟେ ।
ଜନ ପିଟରସ ହମ୍ଫ୍ରି  ଇଂରାଜୀ ଭାଷାରେ , ଅର୍ଡ଼ର ଅଫ କାନାଡ଼ା  ଏପ୍ରିଲ ୩୦, ୧୯୦୫   ମାର୍ଚ୍ଚ ୧୪, ୧୯୯୫  କାନାଡ଼ାର ଜଣେ ବିଧିକ ବିଦ୍ୱାନ  , ବିଧିଶାସ୍ତ୍ରୀ   ଓ ମାନବ ଅଧିକାର   ଓକିଲ ଥିଲେ । ସେ ୟୁନିଭର୍ସାଲ ଡିକ୍ଲାରେସନ ଅଫ ହ୍ୟୁମାନ ରାଇଟସର   ପ୍ରଣେତା ଭାବରେ ଖ୍ୟାତି ଲାଭ କରିଥିଲେ । ଶୈଶବ, ଶିକ୍ଷା ଓ ବିଦ୍ୟାଗତ ପେଷା ଫ୍ରାଙ୍କ ହମ୍ଫ୍ରି ଓ ନେଲି ପିଟରଙ୍କ ଔରଷରୁ ହମ୍ଫ୍ରି ୩୦ ଏପ୍ରିଲ, ୧୯୦୫ରେ ହାମ୍ପଟନ, ନିଉବ୍ରୁନସ୍ୱିକି   ସ୍ଥାନରେ ଜନ୍ମ ଗ୍ରହଣ କରିଥିଲେ । ଶୈଶବରେ ସେ କର୍କଟ ରୋଗ‌ଗ୍ରସ୍ତ ପିତାମାତାଙ୍କୁ ହରେଇଥିଲେ ଓ ସେ ନିଆଁ ସାଥିରେ ଖେଳୁ ଖେଳୁ ନିଜର ଏକ ବାହୁ ହରେଇଥିଲେ । ଗୋଟିଏ ବୋର୍ଡ଼ିଙ୍ଗ ବିଦ୍ୟାଳୟରେ ପଢ଼ିଲା ବେଳେ ସେ ତାଙ୍କର ସାଥିମାନଙ୍କର ବ୍ୟଙ୍ଗର ଶିକାର ହେଉଥିଲେ ଓ ଏହାହିଁ ତାଙ୍କୁ ପ୍ରେରଣା ଦେଇ ତାଙ୍କ ଚରିତ୍ର ଓ ଦୟାଳୁ ଭାବକୁ ପ୍ରଭାବିତ କରିଥିଲା । ରୋଥସେ ନେଦରଉଡ଼ ସ୍କୁଲରୁ   ସେ ପଢ଼ିବା ପାଇଁ ମାଉଣ୍ଡ ଆଲିସନ ବିଶ୍ୱବିଦ୍ୟାଳୟକୁ   ଦରଖାସ୍ତ କରିଥିଲେ ଓ ତାହା ସ୍ୱୀକୃତ ହୋଇଥିଲା । ଏହା ପରେ ଶିକ୍ଷୟିତ୍ରୀ କାମ କରୁଥିବା ତାଙ୍କର ଭଉଣୀ ପାଖରେ ମଣ୍ଟ୍ରିଲ, କ୍ୱୁବେକ   ସ୍ଥାନ‌ରେ ଥିବା ମ୍ୟକଗିଲ ବିଶ୍ୱବିଦ୍ୟାଳୟକୁ ବଦଳି ହୋଇଆସିଥିଲେ । ସେଠାରେ ସେ ସନ ୧୯୨୫ରେ ବ୍ୟଚେଲର ଅଫ କମର୍ସ   ଭାବରେ ସ୍କୁଲ ଅଫ କମର୍ସରୁ ସ୍ନାତକ ଡିଗ୍ରୀ ହାସଲ କରିଥିଲେ ଯାହା ଡେସଉଟେଲସ ଫାକଲ୍ଟି ଅଫ ମ୍ୟାନେଜମେଣ୍ଟର   ଏକ ଅଂଶ ଥିଲା । ଏହା ପରେ ସଙ୍ଗେ ସଙ୍ଗେ ସେ ମ୍ୟାକଗିଲରେ କଳାରେ ସ୍ନାତକ ଓ ଲ 'ରେ ସ୍ନାତକ   ଭାବରେ ଯଥାକ୍ରମେ ସନ ୧୯୨୭ ଓ ୧୯୨୯ରେ ଉତ୍ତୀର୍ଣ୍ଣ ହୋଇଥିଲେ । ସ୍ନାତକ ଶିକ୍ଷା ପରେ ସେ ପ୍ୟାରିସରେ ପଢ଼ିବା ପାଇଁ ଏକ ସ୍କଲାରସିପ ପାଇ ଆରଏମଏସ ଅରାନିଆ ଜାହାଜରେ   ଯାତ୍ରାକଲେ । ତାଙ୍କ ସ‌ହ‌ଯାତ୍ରୀ ଜିନ ଗଡରୋଙ୍କ ସ‌ହିତ ଜାହାଜରେ ସାକ୍ଷାତ ହୋଇଥିଲା ଓ ପ୍ୟାରିସରେ ପ‌ହଞ୍ଚିବାର ଅଳ୍ପ ଦିନ ପରେ ଦୁହେଁ ବିବାହ କରିଥିଲେ । ପାଞ୍ଚ ବର୍ଷ ପର୍ଯ୍ୟନ୍ତ ଓକିଲାତି କରିବାକୁ ଫେଲୋସିପ ପାଇ ସେ ମଣ୍ଟ୍ରିଆଲକୁ ଫେରିଲେ ଓ ତା 'ପରେ ସେ ମାକଗିଲରେ ପ୍ରଫେସର ହେଲେ ଓ ଇଣ୍ଟରନ୍ୟାସନାଲ ଲରେ   ମାସ୍ଟର ଅଫ ଲ   ହାସଲ କରିଥିଲେ । ସନ ୧୯୩୦ରେ ତାଙ୍କର ଶିକ୍ଷା, କଳା ଓ ମାନବ ପ୍ରୀତି ପ୍ରତି ଆସକ୍ତି ଦେଖି ତାଙ୍କୁ ରେନାଁସା ମାନବ କୁହାଯାଉଥିଲା । ସନ ୧୯୪୦ର ପ୍ରାରମ୍ଭରେ ସେ ମ୍ୟାକଗିଲରେ ଶିକ୍ଷାଦାନ ସମୟରେ ଫ୍ରାନ୍ସର ଜଣେ ରିଫ୍ୟୁଜିଙ୍କୁ ଭେଟିଲେ ଯାହାଙ୍କର ନାମ ହେନରୀ ଲଉଗିଏର   ଥିଲା ଓ ସେ ମୁକ୍ତ ଫ୍ରାନସ   ନିମନ୍ତେ କାମ କରୁଥିଲେ । ସନ ୧୯୪୩ରେ ଲଉଗିଏର ୟୁନିଭରସିଟି ଅଫ ଆଲଜିଅରସରେ   ଶିକ୍ଷା ଦାନ ନିମନ୍ତେ ଆଲଜେରିଆ ଚାଲିଗଲେ । ପରେ ଲଉଗିଏର  (ମିଳିତ ଜାତିସଂଘର) ଆସିସ୍ଟାଣ୍ଟ ସେକ୍ରେଟାରୀ ଜେନେରାଲ ହୋଇଥିଲେ  । ମ୍ୟାକଗିଲରେ କାର୍ଯ୍ୟରତ ଥିବାବେଳେ ମ୍ୟାକଗିଲ ଡିବେଟିଙ୍ଗ ୟୁନିଅନ ନାମକ ଏକ ସଂସ୍ଥା ହମ୍ପ୍ରି ସ୍ଥାପନ କରିଥିଲେ ।
ପୁଷ୍ପଶ୍ରୀ ପଟ୍ଟନାୟକ ଜଣେ ଭାରତୀୟ ଶିକ୍ଷାବିଦ୍, ଲୋକପ୍ରିୟ ବିଜ୍ଞାନ ଲେଖିକା, ସାମାଜିକ କର୍ମୀ ଏବଂ ଅଭିଲେଖକାରୀ । ସେ ବିଜ୍ଞାନ ଶିକ୍ଷା, ଲୋକପ୍ରିୟ ବିଜ୍ଞାନ, ପରିବେଶବିଜ୍ଞାନ ଏବଂ ଅଭିଲେଖ କ୍ଷେତ୍ରରେ ତାଙ୍କର ଅବଦାନ ପାଇଁ ଜଣାଶୁଣା । ଏକ୍ସପ୍ଲୋରିଂ ନେଚର  (ଇଂରାଜୀ) ତାଙ୍କର ଅନ୍ୟତମ ଉଲ୍ଲେଖନୀୟ ପୁସ୍ତକ  । ସେ ନିଖିଳ ମୋହନ ପଟ୍ଟନାୟକଙ୍କୁ ବିବାହ କରିଥିଲେ ଓ ତାଙ୍କ ସହ ମିଶି ସୃଜନିକା ନାମକ ଅଣଲାଭକାରୀ ସଂଗଠନ ପ୍ରତିଷ୍ଠା କରିଥିଲେ । ଏହି ଅନୁଷ୍ଠାନ ଓଡ଼ିଆ ଭାଷା ଉପରେ ଗୁରୁତ୍ୱ ଦେବା ସହିତ ବିଜ୍ଞାନ, ଶିକ୍ଷା ଓ ବିକାଶ କ୍ଷେତ୍ରରେ ଗବେଷଣା ଓ ଉଦ୍ଭାବନ କରିଆସିଛି । ପୁଷ୍ପଶ୍ରୀ ପଟ୍ଟନାୟକ ସୃଜନିକାଠାରେ ଶିଶୁ ଶିକ୍ଷା କାର୍ଯ୍ୟକ୍ରମ  "ଇଣ୍ଟିଗ୍ରାଲ ଏଜୁକେସନ ସେଣ୍ଟର"  ପ୍ରତିଷ୍ଠା କରିବା ସହ ଅନୁଷ୍ଠାନର ପତ୍ରିକା ବିଜ୍ଞାନ ତରଙ୍ଗର ସହ-ସମ୍ପାଦନା କରିଥିଲେ । ସେ ୧୯୯୭ ମସିହାରେ କାହିଁକି ଭାଇ କାହିଁକି ପାଇଁ ପ୍ରାଣକୃଷ୍ଣ ପରିଜା ଲୋକପ୍ରିୟ ବିଜ୍ଞାନ ପୁରସ୍କାର ପାଇଥିଲେ । ପ୍ରାରମ୍ଭିକ ଜୀବନ ପୁଷ୍ପଶ୍ରୀ ପଟ୍ଟନାୟକ ଓଡ଼ିଶାର ପୁରୀଠାରେ ୧୯୫୮ ମସିହାରେ ଜନ୍ମଗ୍ରହଣ କରିଥିଲେ । ଶିକ୍ଷା ପଟ୍ଟନାୟକ ଉତ୍କଳ ବିଶ୍ୱବିଦ୍ୟାଳୟରୁ ଜୀବବିଜ୍ଞାନରେ ସ୍ନାତକୋତ୍ତର ଓ ଶିକ୍ଷାରେ ସ୍ନାତକ  (ବି.ଏଡ.) ଲାଭକରିଥିଲେ  । ବିବାହ ପୁଷ୍ପଶ୍ରୀ ପଟ୍ଟନାୟକ ନିଖିଳ ମୋହନ ପଟ୍ଟନାୟକଙ୍କୁ ବିବାହ କରିଥିଲେ । ସୃଜନିକା ବିଜ୍ଞାନ, ଶିକ୍ଷା ଓ ବିକାଶ କ୍ଷେତ୍ରରେ ଗବେଷଣା ଓ ଉଦ୍ଭାବନ ଏବଂ ବିଶେଷ କରି ଓଡ଼ିଆ ଭାଷା ଉପରେ ଗୁରୁତ୍ୱ ଦେଇ ସେ ୧୯୮୩ ମସିହାରେ ନିଖିଳ ମୋହନ ପଟ୍ଟନାୟକଙ୍କ ସହ ମିଶି ସୃଜନିକା ପ୍ରତିଷ୍ଠା କରିଥିଲେ । ସେ ସେଠାରେ  "ଇଣ୍ଟିଗ୍ରାଲ ଚିଲ୍ଡ୍ରେ ନ ଏଜୁକେସନ୍ ସେଣ୍ଟର" ର ନେତୃତ୍ୱ ନେଇଥିଲେ, ଲୋକପ୍ରିୟ ବିଜ୍ଞାନ ପତ୍ରିକା ବିଜ୍ଞାନ ତରଙ୍ଗର ସହ-ସମ୍ପାଦନା କରିଥିଲେ ଏବଂ ସୃଜନିକାର ଶିକ୍ଷକ ଓ ଛାତ୍ର ନିୟୋଜନ କାର୍ଯ୍ୟକ୍ରମର ନେତୃତ୍ୱ ନେଇଥିଲେ । ବିପୁଳ ପରିମାଣର ପବ୍ଲିକ ଡୋମେନ ଓ ଅନ୍ୟାନ୍ୟ ପୁସ୍ତକ ସଂରକ୍ଷଣ, ପୂର୍ଣ୍ଣଚନ୍ଦ୍ର ଓଡ଼ିଆ ଭାଷାକୋଷର ଡିଜିଟାଲ ସଂସ୍କରଣର ସମୀକ୍ଷା ଏବଂ ଅନଲାଇନ ପୋର୍ଟାଲ ଓଡ଼ିଆ ବିଭବ ନିମନ୍ତେ ପୁସ୍ତକ ଆୟୋଜନ କରିବା ସମେତ ସୃଜନିକାର ଅଭିଲେଖ କାର୍ଯ୍ୟର ତଦାରଖ କରିଥିଲେ । ଇଣ୍ଟିଗ୍ରାଲ ଚିଲ୍ଡ୍ରେନ ଏଜୁକେସନ ସେଣ୍ଟର ପିତାମାତାଙ୍କ ଆଗ୍ରହ ଅଭାବ, ଆର୍ଥିକ ସମସ୍ୟା କିମ୍ବା ଦଳିତ ସମ୍ପ୍ରଦାୟରୁ ହୋଇଥିବା ଭଳି ବିଭିନ୍ନ କାରଣରୁ ଶିକ୍ଷାଲାଭରେ ଅସୁବିଧା ଭୋଗୁଥିବା ପିଲାମାନଙ୍କୁ ସାହାଯ୍ୟ କରିବା ପାଇଁ ପଟ୍ଟନାୟକ ନିଜ ଘର ଏବଂ ବଗିଚାରେ ଇଣ୍ଟିଗ୍ରାଲ ଚିଲ୍ଡ୍ରେନ ଏଜୁକେସନ ସେଣ୍ଟର  "ସଣ୍ଡେ ସ୍କୁଲ"  ନାମରେ ମଧ୍ୟ ଜଣା  ସହ-ଆରମ୍ଭ କରିଥିଲେ । ବିଦ୍ୟାଳୟଟି ସମ୍ପୂର୍ଣ୍ଣ ସ୍ୱେଚ୍ଛାକୃତ ଥିଲା ଏବଂ ସ୍ଥାନୀୟ ପିଲାମାନେ ରବିବାର ଅପରାହ୍ନରେ ଆସୁଥିଲେ । ନିର୍ଦ୍ଧାରିତ ଯୋଜନା କିମ୍ବା ପାଠ ଖସଡ଼ା ବଦଳରେ ସେ ଏବଂ ଅନ୍ୟ ସୃଜନିକା ସ୍ୱେଚ୍ଛାସେବୀମାନେ ଜ୍ୟାମିତି ଏବଂ ବିଜ୍ଞାନ ବିଷୟ ପଢ଼ାଇବା ପାଇଁ ହାତ ତିଆରି ଶିକ୍ଷଣ ଉପକରଣ ବ୍ୟବହାର କରିଥିଲେ । ବିଜ୍ଞାନ ତରଙ୍ଗ ପଟ୍ଟନାୟକ ପିଲାମାନଙ୍କ ପାଇଁ ପ୍ରକାଶିତ ଏକ ଲୋକପ୍ରିୟ ବିଜ୍ଞାନ ପତ୍ରିକା ବିଜ୍ଞାନ ତରଙ୍ଗର ସହ-ସମ୍ପାଦନା କରିଥିଲେ ।
ଅଧାଲେଖା ଗପ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା । ବି. ଚନ୍ଦନ କୁମାର ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ସୁଧାଂଶୁ ମୋହନ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଭିଶେକ ଗିରି ଓ ଆର୍ଲିନ୍ ଅଙ୍କିତା । ସାତ୍ୟକି ମିଶ୍ର, ମଧୁମିତା ମହାନ୍ତି, ପ୍ରଦ୍ୟୁମ୍ନ ଲେଙ୍କା, ଚୌଧୁରୀ ବିକାଶ ଦାସ, ଅନନ୍ତ ମିଶ୍ର, ଦେବୀ ବାରିକ, ଐଶ୍ୱର୍ଯ୍ୟ, ବିଜୟଲକ୍ଷ୍ମୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୨ ମସିହାର ଫେବୃଆରୀ ୧୩ ତାରିଖରେ ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା । ଅଭିନୟ ଅଭିଶେକ ଗିରି ଅର୍ଲିନ ଅଙ୍କିତା ସାତ୍ୟକି ମିଶ୍ର ମଧୁମିତା ମହାନ୍ତି ପ୍ରଦ୍ୟୁମ୍ନ ଲେଙ୍କା ଚୌଧୁରୀ ବିକାଶ ଦାସ ଅନନ୍ତ ମିଶ୍ର ଦେବୀ ବାରିକ ଐଶ୍ୱର୍ଯ୍ୟ ବିଜୟଲକ୍ଷ୍ମୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ । ବିଶ୍ୱଜିତ ମହାପାତ୍ର, ସତ୍ୟଜିତ ପ୍ରଧାନ, ଦୀପ୍ତିରେଖା ପାଢ଼ୀ, ସୋହିନୀ ମିଶ୍ର, ବିଷ୍ଣୁମୋହନ କବି, ପ୍ରଜ୍ଞା ହୋତା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
୧୯୬୧   ଗ୍ରେଗୋରି ପାଞ୍ଜି ଅନୁସାରେ ରବିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1961 ବର୍ଷ, 2 ଶହସ୍ରାବ୍ଦର 961 ବର୍ଷ, 20 ଶତାବ୍ଦୀର 61 ବର୍ଷ, ଏବଂ ୧୯୬୦ ଦଶକର 2 ବର୍ଷ ଥିଲା ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଷଷ୍ଠ ନକ୍ଷତ୍ର ହେଉଛି ଆର୍ଦ୍ରା । ରାଶିଚକ୍ର  (ଅପମଣ୍ଡଳ)ରେ ମିଥୁନ ରାଶିରେ ୦୬ ଡିଗ୍ରୀ ୪୦ ମିନିଟରୁ ୨୦ ଡିଗ୍ରୀ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ । ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । ବିଶେଷତ୍ୱ ହିନ୍ଦୁ ଜ୍ୟୋତିଷ ମତେ ଆର୍ଦ୍ରା ନକ୍ଷତ୍ର ତିନିଗୋଟି ତାରାର  ( : ) ସମାହାର  । ଏହି ତାରାପୁଞ୍ଜ ଏକ ଉଜ୍ଜ୍ୱଳ ଦୀପ ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ଆର୍ଦ୍ରା । ଆର୍ଦ୍ରା ରାଶିଚକ୍ରରେ ମିଥୁନ  (ରାଶି)ରେ ୦୬ ଡିଗ୍ରୀ ୪୦ ମିନିଟରୁ ୨୦ ଡିଗ୍ରୀ ଯାଏଁ ବ୍ୟାପ୍ତ  । ବୁଧ ଏହାର ଅଧିପତି । ବୈଦିକ ଜ୍ୟୋତିଷମତେ ଏହି ନକ୍ଷତ୍ର ମନୁଷ୍ୟଗଣ ଓ ସତ୍ତ୍ୱ ଗୁଣ ସହ ସମ୍ବନ୍ଧିତ । ବୈଦିକ ଜ୍ୟୋତିଷ ମତେ ଆର୍ଦ୍ରା ନକ୍ଷତ୍ର ଲିଙ୍ଗ ଭେଦରେ ସ୍ତ୍ରୀ ଏବଂ ଜାତି ଭେଦରେ ପାପୀ । ଆର୍ଦ୍ରା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ରୁକ୍ଷ ଅଥଚ ଅନ୍ତରରେ କୋମଳ, ଆତ୍ମପ୍ରତ୍ୟୟରେ ଭରପୁର ଏବଂ ଭିଡ ମଧ୍ୟରେ ବାରିହୋଇପଡୁଥିବା ବ୍ୟକ୍ତି ବିଶେଷ ହୋଇଥାଆନ୍ତି । ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ଆର୍ଦ୍ରା ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।
ରାଘବ ପରିଡ଼ା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ ଥର କାର୍ଯ୍ୟ କରିଛନ୍ତି । ୧୯୮୦ ଓ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆସିକା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ରାଘବଙ୍କ ବାପାଙ୍କ ନାମ ବଡ଼ ମାଗତି ପରିଡ଼ା ଓ ପତ୍ନୀଙ୍କ ନାମ ସରୋଜୀନି ପରିଡ଼ା । ରାଜନୈତିକ ଜୀବନ ରାଘବ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ ଥର କାର୍ଯ୍ୟ କରିଛନ୍ତି । ଓଡ଼ିଶା ବିଧାନ ସଭାରେ ସେ ଜଣେ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଛନ୍ତି ।
ମାନବ ମସ୍ତିଷ୍କ ସ୍ନାୟୁ ମଣ୍ଡଳର   ଏକ କେନ୍ଦ୍ରୀୟ ଅଙ୍ଗ ଓ ମେରୁଦଣ୍ଡ   ସ‌ହିତ କେନ୍ଦ୍ରୀୟ ସ୍ନାୟୁ ମଣ୍ଡଳ ସୃଷ୍ଟି କରନ୍ତି । ମସ୍ତିଷ୍କ‌କୁ ତିନି ଭାଗରେ ବିଭକ୍ତ କରାଯାଇଥାଏ ଯଥା:- ପ୍ରମସ୍ତିଷ୍କ  , ବ୍ରେନଷ୍ଟେମ   ଓ ସେରିବେଲମ   । ମାନବ ଶରୀରର ଅଧିକାଂଶ କାର୍ଯ୍ୟ ଏହି ଅଙ୍ଗଦ୍ୱାରା ସମାହିତ ହୋଇଥାଏ; ସ୍ନାୟୁ ମାଧ୍ୟମରେ ଆସିଥିବା ବିଭିନ୍ନ ଖବରମାନଙ୍କର ପ୍ରୋସେସିଙ୍ଗ, ଇଣ୍ଟିଗ୍ରେଟିଙ୍ଗ ଓ ସ୍ପର୍ଶ ଅଙ୍ଗ ମାନଙ୍କଦ୍ୱାରା ଆସିଥିବା ବିଭିନ୍ନ ଖବରକୁ ନିୟନ୍ତ୍ରଣ କରାଯାଇଥାଏ ଓ ସେହି ଅନୁସାରେ କାର୍ଯ୍ୟ କରିବାକୁ ଶରୀରର ବିଭିନ୍ନ ସ୍ଥାନ‌କୁ ଅନୁଦେଶ ବା ଇନସ୍ଟ୍ରକସନ ଦିଆଯାଏ । ମାନବ ମୁଣ୍ଡର   ଖପୁରୀ   ଭିତରେ ଏହା ସୁରକ୍ଷିତ ହୋଇ ରହିଥାଏ । ମାନବ ମସ୍ତିଷ୍କର ସର୍ବାଧିକ ବଡ଼ ଅଂଶର ନାମ ପ୍ରମସ୍ତିଷ୍କ ବା ସେରେବ୍ରମ । ସେରେବ୍ରାଲ ହେମିସ୍ଫିଅର   ନାମରେ ଏହା ଦୁଇ ଭାଗରେ ବିଭକ୍ତ ହୋଇଥାଏ । ପ୍ରତ୍ୟେକ ଭାଗରରେ ଥିବା ସେରେବ୍ରାଲ କର୍ଟେକ୍ସର ବାହ୍ୟ ଅଂଶକୁ ଗ୍ରେମାଟର ଓ ଅଭ୍ୟନ୍ତର ଅଂଶକୁ ହ୍ୱାଇଟ ମାଟର କୁହାଯାଏ । କର୍ଟକ୍ସରେ ଥିବା ବଡ଼ ଅଂଶକୁ ନିଓକର୍ଟେକ୍ସ   ଓ ଛୋଟ ଅଂଶକୁ ଆଲୋକର୍ଟେକ୍ସ   କୁହାଯାଏ । ନିଓକର୍ଟେକ୍ସରେ ଛଅଟି ସ୍ତର ଥାଏ ଓ ଆଲୋକର୍ଟେକ୍ସରେ ତିନିରୁ ଚାରି ସ୍ତର ଥାଏ । ପ୍ରତ୍ୟେକ ହେମିସ୍ଫିଅରକୁ ଚାରି ଲୋଗରେ ବିଭକ୍ତ କରାଯାଇଥାଏ ଯଥା:- ଫ୍ରଣ୍ଟାଲ  , ଟେମ୍ପୋରାଲ  , ପାରାଇଏଟାଲ   ଓ ଅକ୍ସିପିଟାଲ   ଲୋବ । ଫ୍ରଣ୍ଟାଲ ଲୋବରେ ସ୍ୱନିୟନ୍ତ୍ରଣ , ଯୋଜନା  , ଯୁକ୍ତିଯୁକ୍ତ ବିଚାର   ଓ ଆବସ୍ଟ୍ରାକ୍ଟ ବିଚାର   ଭଳି ଏକଜିକ୍ୟୁଟିଭ କର୍ମ   କରାଯାଏ; ଅକ୍ସିପିଟାଲ ଲୋବରେ ଦୃଷ୍ଟିର କେନ୍ଦ୍ର ଥାଏ । ପ୍ରତ୍ୟେକ ଲୋବରେ ନିର୍ଦ୍ଦିଷ୍ଟ ସ୍ଥାନରେ ନିର୍ଦ୍ଦିଷ୍ଟ କାମ ହୁଏ ଯେପରିକି ସେନ୍‌ସରି କର୍ଟେକ୍ସ, ମୋଟୋର କର୍ଟେକ୍ସ ଓ ସେରେବ୍ରାଲ କର୍ଟେକ୍ସ ଆସୋସିଏସନ କ୍ଷେତ୍ର । ଉଭୟ ଲୋବ ଏକାଭଳି ଦେଖାଯାଉଥିଲେ ମଧ୍ୟ କାର୍ଯ୍ୟ ନିର୍ଦ୍ଦିଷ୍ଟ ଯାଗାରେ ସାଧିତ ହୁଏ ଯେପରିକି ଭାଷା ବାମ ପାଖରେ ଓ ସ୍ପାସିଆଲ ଦୃଷ୍ଟି ସକ୍ଷମତା  ଡାହାଣ ପାଖରେ ଥାଏ । ଦୁଇ ହେମିସ୍ଫିଅର ପରସ୍ପର ସ‌ହିତ କମିସ୍ୟୁରାଲ ସ୍ନାୟୁ ଟ୍ରାକ୍ଟ   ସାହାଯ୍ୟରେ ସଂଯୁକ୍ତ ହୋଇଥାଏ ଓ କର୍ପସ କାଲୋସମ   ସବୁଠାରୁ ବଡ଼ ଥାଏ । ବ୍ରେନସ୍ଟେମଦ୍ୱାରା ସେରେବ୍ରମ ଓ ମେରୁଦଣ୍ଡ ସଂଯୁକ୍ତ ହୋଇଥାଆନ୍ତି । ବ୍ରେନସ୍ଟେମରେ ମିଡବ୍ରେନ, ପନ୍ସ ଓ ମେଡୁଲା ଓବଲଙ୍ଗାଟା ଥାଏ । ସେରେବ୍ରମ ଓ ବ୍ରେନସ୍ଟେମ ପରସ୍ପର ସ‌ହିତ ସେରିବେଲାର ପେଡୁନ‌କ୍ଲ ସାହାଯ୍ୟରେ ସଂଯୁକ୍ତ ହୋଇଥାଆନ୍ତି । ସେରେବ୍ରମ ଭିତରେ ଚାରୋଟି ଭେଣ୍ଟ୍ରିକ୍ଲ ଥାଏ ଓ ସେଗୁଡ଼ିକ ପରସ୍ପର ସ‌ହିତ ସଂଯୁକ୍ତ ହୋଇଥାଆନ୍ତି ଓ ତାହା ମଧ୍ୟରେ ସେରେବ୍ରୋସ୍ପାଇନାଲ ଫ୍ଲୁଇଡ ପ୍ରସ୍ତୁତ ଓ ସଂଚାଳନ ହେଉଥାଏ । ସେରେବ୍ରାଲ କର୍ଟେକ୍ସ ତଳେ ଥାଲାମସ  , ଏପିଥାଲାମସ, ପାଇନିଆଲ ଗ୍ରନ୍ଥି, ହାଇପୋଥାଲାମସ  , ପିଟୁଇଟାରି ଗ୍ରନ୍ଥି ଓ ସବଥାଲାମସ; ଲିମ୍ବିକ ସିସ୍ଟମରେ ଆମିଗଡାଲା   ଓ ହିପୋକାମ୍ପସ  ; କ୍ଲସ୍ଟ୍ରମ, ବାସାଲ ଗାଙ୍ଗ୍ଲିଆର   ଅନେକ ନ୍ୟୁକ୍ଲିଅସ; ବାସାଲ ଫୋରବ୍ରେନ ଓ ତିନୋଟି ସରକମ‌ଭେଣ୍ଟ୍ରିକୁଲାର ଅର୍ଗାନ ଥାଏ । ମସ୍ତିଷ୍କରେ ସ୍ନାୟୁ ଓ ନିଉରୋଗ୍ଲିଆ ଜୀବକୋଷ ଥାଏ । ମସ୍ତିଷ୍କରେ ୮୬ ବିଲିଅନ ସ୍ନାୟୁ ଥାଏ ଓ ସମାନ ସଂଖ୍ୟକ ଅନ୍ୟ ଜୀବକୋଷମାନ ଥାଏ । ନିଉରୋଟ୍ରାନ୍ସମିସନ ସାହାଯ୍ୟରେ ସ୍ନାୟୁରୁ ସ୍ନାୟୁକୁ ଖବର ସଞ୍ଚାଳିତ ହୁଏ ।
ପେଣ୍ଟୋଷ୍ଟାଟିନ  (ଇଂରାଜୀ ଭାଷାରେ ), ନିପେଣ୍ଟ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହାକି ଲୋମଶ ଜୀବକୋଷ ଲିଉକେମିଆ, କ୍ରୋନିକ୍ ଲିମ୍ଫୋସାଇଟିକ ଲିଉକେମିଆ   ଏବଂ ଚର୍ମ ଟି-ସେଲ୍ ଲିମ୍ଫୋମା ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଜ୍ୱର, ରାସ, କାଶ, ଅଣନିଶ୍ୱାସ, ଗଲୁ, ମୁଣ୍ଡବିନ୍ଧା ଏବଂ ସ୍ୱଳ୍ପ ରକ୍ତ କଣିକା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବାତ, କୋମା, ବୃକ୍‌କ ସମସ୍ୟା, ଫୁସଫୁସ ବିଷାକ୍ତତା ଏବଂ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ପ୍ୟୁରିନ ବିରୋଧୀ ଅଟେ । ୧୯୯୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ପେଣ୍ଟୋଷ୍ଟାଟିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୧୦ ମିଗ୍ରା ଔଷଧର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୭୩୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୨୩୦୦ ଡଲାର ଅଟେ।
ରାମଚନ୍ଦ୍ର ମିଶ୍ର , ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ନାଟ୍ୟକାର ଥିଲେ । ସେ ୪୦ଟିରୁ ଅଧିକ ନାଟକ ରଚନା କରିଛନ୍ତି । ମଧ୍ୟବିତ୍ତ ପରିବାରର ସୁଖଦୁଃଖର କାହାଣୀ ତାଙ୍କ ନାଟକରେ ବିଶେଷ ସ୍ଥାନ ପାଇଥିଲା । ରାମଚନ୍ଦ୍ର ମିଶ୍ର ୧୯୨୦ ମସିହା ଅକ୍ଟୋବର ୧୨ ତାରିଖ ଦିନ ପୂର୍ବତନ ଦଶପଲ୍ଲା ଗଡ଼ଜାତ ରାଜ୍ୟରେ ଜନ୍ମ ଗ୍ରହଣ କରିଥିଲେ । କଟକ ମିଶନ୍‌ ସ୍କୁଲ୍‌ରୁ ମାଟ୍ରିକ୍‌ ପାଶ୍‌ କଲାପରେ, ସେ ରେଭେନ୍ସା ମହାବିଦ୍ୟାଳୟରୁ ବି.ଏ, ଓ ଆଇନ୍‌ କଲେଜରୁ ବି. ଏଲ ଡିଗ୍ରି ହାସଲ କରି ପ୍ରଥମେ ପ୍ରାଶସନିକ ସେବା ଏବଂ ପରେ ଆଇନ୍‌ ବ୍ୟବସାୟ କରିଥିଲେ । ବି.ଏ ପଢିଲାବେଳେ ୧୯୪୨ ମସିହାରେ ଭାରତୀ ରଙ୍ଗମଞ୍ଚରେ ତା ଙ୍କ ପ୍ରଥମ ନାଟକ  ଅଭିମାନ  ମଞ୍ଚସ୍ଥ ହୋଇଦର୍ଶକଙ୍କଦ୍ୱାରା ବିଶେଷ ଆଦୃତ ହୋଇଥିଲା । ପରେ ଅନ୍ନପୂର୍ଣ୍ଣା ରଙ୍ଗମଞ୍ଚ ପାଇଁ  ଭାଇଭାଉଜ, ଘରସଂସାର, ମୂଲିଆ, ପୁଆଣିଘର, ସେବିକା, ମମତା, ଚାବୁକ୍‌, ନାଟକ ରୀତିମତ୍‌, ନରୋତ୍ତମ ଦାସ କହେ, କିସ ପୁଣି ଦେଖାନଯାଏ, ମନ୍ତ୍ରୀଯୁଗ, ଅର୍ଥଅନର୍ଥ ପ୍ରଭୃତି ୩୬ଟି ନାଟକ ରଚନା କରି ସେ ଓଡ଼ିଶାର ପୁରପଲ୍ଲୀରେ ସୁପରିଚିତ ହୋଇପାରିଥିଲେ । ୧୯୯୨ ଜୁନ ୨୬ ତାରିଖରେ ଇହଧାମ ତ୍ୟାଗ କରିଥିଲେ । ତାଙ୍କ ନାଟକ ପି.ଇ.ଏନ୍‌ଦ୍ୱାରା ସମ୍ମାନିତ ହୋଇଥିଲା । ସେ ଓଡ଼ିଶା ସାହିତ୍ୟ ଏକାଡେମୀଦ୍ୱାରା ମଧ୍ୟ ସମ୍ମାନିତ ହୋଇଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧୫ ଜୁନ ବର୍ଷର ୧୬୬ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୬୭ତମ  । ବର୍ଷ ଶେଷ ହେବା ପାଇଁ ଆଉ ୧୯୯ ଦିନ ବାକି ଅଛି ।
ସୋନାଲୀ ଚକ୍ରବର୍ତ୍ତୀ  ୧୯୬୩   ୩୧ ଅକ୍ଟୋବର ୨୦୨୨  ଜଣେ ଭାରତୀୟ ଅଭିନେତ୍ରୀ ଓ ନର୍ତ୍ତକୀ ଥିଲେ । ସେ ବଙ୍ଗଳା ଥିଏଟର, କଥାଚିତ୍ର ଓ ଦୂରଦର୍ଶନରେ କାମ କରୁଥିଲେ । ସେ ଶେଷଥର ପାଇଁ ଗଣ୍ଟଚୋରା ନାମକ ବଙ୍ଗଳା ଧାରାବାହିକରେ ଜେଜିମା ଭୂମିକାରେ ଅଭିନୟ କରିଥିଲେ । ସେ ଦାଦର କିର୍ତ୍ତୀ  (୧୯୮୦), ହାର୍ ଜିତ୍  (୨୦୦୦) ଓ ବନ୍ଧନ  (୨୦୦୪) ଭଳି ଫିଲ୍ମରେ ଅଭିନୟ କରିଥିଲେ  । ବ୍ୟକ୍ତିଗତ ଜୀବନ ଓ ମୃତ୍ୟୁ ସୋନାଲୀ କଲିକତାରେ ଜନ୍ମଗ୍ରହଣ କରିଥିଲେ । ସେ ଶଙ୍କର ଚକ୍ରବର୍ତ୍ତୀଙ୍କୁ ୧୯୯୦ ମସିହାରେ ବିବାହ କରିଥିଲେ । ସେ ୩୧ ଅକ୍ଟୋବର ୨୦୨୨ରେ ଯକୃତ ଜନିତ ସମସ୍ୟା ଯୋଗୁଁ ୫୯ ବର୍ଷରେ ମୃତ୍ୟୁବରଣ କରିଥିଲେ ।
ଭୁବନେଶ୍ୱର  (ଏକାମ୍ର),  (କ୍ରମାଙ୍କ: ୧୧୪) ଖୋର୍ଦ୍ଧା ଜିଲ୍ଲା, ଓଡ଼ିଶାର ଏକ ବିଧାନ ସଭା ନିର୍ବାଚନ ମଣ୍ଡଳୀ ଅଟେ  ।ଗତ ୨୦୨୪ ନିର୍ବାଚନରେ  (ଭାଜପା) ପ୍ରାର୍ଥୀ ବାବୁ ସିଂ, ବିଜୁ ଜନତା ଦଳ ପ୍ରାର୍ଥୀ ଅଶୋକ ଚନ୍ଦ୍ର ପଣ୍ଡାଙ୍କ ଠାରୁ ୫,୦୨୩ ଖଣ୍ଡ ଭୋଟ ଅଧିକ ପାଇ ନିର୍ବାଚିତ ହୋଇଛନ୍ତି । ଏହି ନିର୍ବାଚନ ମଣ୍ଡଳୀ ପାଞ୍ଚଟି ଗ୍ରାମପଞ୍ଚାୟତକୁ ନେଇ ଗଠିତ । ସେଗୁଡ଼ିକ ହେଲା: ବାସୁଆଘାଇ ଇତିପୁର ଟିକରପଡ଼ା ଧଉଳି ଏବଂ ଶିଶୁପାଳ ଏହା ଭୁବନେଶ୍ୱର ପଞ୍ଚାୟତର ୱାର୍ଡ଼ ୧୨, ୧୪, ୧୫, ୩୦ରୁ ୩୪ ଏବଂ ୩୮ରୁ ୪୭କୁ ନେଇ ଗଠିତ । ନିର୍ବାଚିତ ବିଧାୟକଗଣ ୨୦୦୯ ମସିହାରୁ ୨୦୨୪ ସୁଦ୍ଧା ୪ଟି ନିର୍ବାଚନ ହୋଇଥିଲା ।
ରୋପିଭାକେନ, ନାରୋପିନ୍ ଏକ ବିକ୍ରୟ ନାମ, ହେଉଛି ଏକ ସ୍ଥାନୀୟ ନିଶ୍ଚେତକ । ଏହା ଇଞ୍ଜେକସନ ଆକାରରେ ସାଧାରଣ ସ୍ଥାନରେ ଦିଆଯାଇପାରେ, ସ୍ନାୟୁ ଅବରୋଧ ପାଇଁ ବ୍ୟବହୃତ ହୋଇପାରେ କିମ୍ବାଏପିଡୁରାଲ୍ ନିଶ୍ଚେତକ ଭାବରେ ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମନ୍ଥର ହୃତ୍‌ସ୍ପନ୍ଦନ, ନିମ୍ନ ରକ୍ତଚାପ, ଯନ୍ତ୍ରଣା ଏବଂ ଗଲୁ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍ ସ୍ପନ୍ଦନଏବଂ ଅସ୍ୱାଭାବିକ ସମ୍ବେଦନଶୀଳତା ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁ ପାଇଁ ନିରାପଦ ମନେହୁଏ କିନ୍ତୁ ଭଲ ରୂପେ ଏହାର ଅଧ୍ୟୟନ କରାଯାଇ ନାହିଁ । ଏଥିରେ କମ୍ ହୃତ୍‌ପିଣ୍ଡ ଏବଂ ସ୍ନାୟୁଗତ ପାର୍ଶ୍ୱ ପ୍ରତିକ୍ରିୟା ଥିବା ପରି ଜଣାଯାଏ । ଏହା ଆମାଇଡ୍ ଗ୍ରୁପ୍ ଔଷଧ ଅଟେ । ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ରୋପିଭାକେନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୦.୨% ଦ୍ରବଣ ବିଶିଷ୍ଟ ଏହାର ୨୦୦ ମିଲିର ମୂଲ୍ୟ ପ୍ରାୟ ୧୦୦ ଡଲାର ଅଟେ । ଯୁକ୍ତରାଜ୍ୟରେ ଏହି ଔଷଧ କ୍ରୟ ପିଛା ୧୪ ପାଉଣ୍ଡ ଖର୍ଚ୍ଚ ହୁଏ ।
ଜୟଲଳିତା ଜୟରାମ  (୨୪ ଫେବୃଆରୀ ୧୯୪୮ - ୫ ଡିସେମ୍ବର ୨୦୧୬) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଓ ରାଜନେତ୍ରୀ ଥିଲେ  । ସେ ତାମିଲନାଡୁରେ ୫ ଥର ମୁଖ୍ୟମନ୍ତ୍ରୀ ୧୯୯୧ରୁ ୨୦୧୬ ଭିତରେ ଚଉଦ ବର୍ଷ ଧରି ଭାବେ କାମ କରିଥିଲେ । ୧୯୮୯ରୁ ସେ ଏକ ଦ୍ରାବିଡ଼ ଦଳ ଏ.ଆଇ.ଡି.ଏମ୍.କେର ସଭାପତି ଥିଲେ । ତାଙ୍କ ସମର୍ଥକମାନେ ତାଙ୍କୁ  "ଆମ୍ମା"   (ମା),  "ପୁରଚି ତାଳାଇବି"   (ବୈପ୍ଳବିକ ନେତା) ଓ  "ତାମିଲନାଡୁର ଲୌହମାନବୀ"  ଭାବେ ସମ୍ବୋଧନ କରନ୍ତି । ୨୦୧୧ ବିଧାନ ସଭା ନିର୍ବାଚନରେ ଜୟଲଳିତାଙ୍କ ନେତୃତ୍ୱାଧୀନ ଏଆଇଏଡିଏମକେ ସରକାର ଓ ତାଙ୍କ ସହ-ଦଳ ଡିଏମକେ ସହ ସମ୍ପର୍କ ଛିନ୍ନ କରି ଜିତିଥିଲେ । ଚତୁର୍ଥ ଥର ମୁଖ୍ୟମନ୍ତ୍ରୀ ଭାବେ ଜିତିବା ପରେ ସାମାଜିକ ବିକାଶ ନିମନ୍ତେ ବିଶାଳ ଯୋଜନାମାନ ଘୋଷଣା କରିଥିଲେ । ତେବେ ତାଙ୍କ ତିନି ବର୍ଷ ଶାସନ ପରେ ଏକ ବିଚାର ନ୍ୟାୟାଳୟ ତାଙ୍କୁ ଆୟ ବହିର୍ଭୂତ ସମ୍ପତ୍ତି ଠୁଳ କରିବା ମାମଲାରେ ୨୦୧୪ ମସିହାରେ ଦୋଷୀ ସାବ୍ୟସ୍ତ କରି ତାଙ୍କ ମୁଖ୍ୟମନ୍ତ୍ରୀ ପଦ ରଦ୍ଦ କରିଥିଲେ । ଆଠ ମାସ ପରେ ତେଇଶ ଦିନ ଜେଲରେ ରହିବା ପରେ କର୍ଣ୍ଣାଟକ ହାଇକୋର୍ଟରୁ ଜୟଲଳିତା ସମସ୍ତ ଦୋଷରୁ ମୁକ୍ତ ହୋଇ ଆଉଥରେ ୨୦୧୫ ମଇରେ ମୁଖ୍ୟମନ୍ତ୍ରୀ ହୋଇଥିଲେ । ୨୦୧୬ ବିଧାନ ସଭା ନିର୍ବାଚନରେ ସେ ୧୯୮୪ରେ ଏମଜିଆରଙ୍କ ପରେ ଆଉଥରେ ମୁଖ୍ୟମନ୍ତ୍ରୀ ହେବାରେ ପ୍ରଥମ ମୁଖ୍ୟମନ୍ତ୍ରୀ । ସେହି ବର୍ଷ ସେ ଗୁରୁତର ଭାବେ ଅସୁସ୍ଥ ହୋଇ ୭୫ ଦିନ କାଳ ଡାକ୍ତରଖାନାରେ ଚିକିତ୍ସିତ ହେବା ପରେ ୨୦୧୬ ଡିସେମ୍ବର ୫ ତାରିଖରେ ଏକ ହୃଦ୍‌ରୋଧର ଶୀକାର ହୋଇ ମୃତ୍ୟୁବରଣ କରିଥିଲେ ।
ହାଇଡ୍ରୋମର୍ଫୋନ  (ନାମ ଡିହାଇଡ୍ରୋମରଫିନନ, ବିକ୍ରୟ ନାମ ଡିଲାଉଡିଡ୍) ହୋଇଥିଲା, ଏକ ଅଫିମ ଜାତୀୟ ଔଷଧ ଯାହା ମଧ୍ୟମରୁ ପ୍ରବଳ ଧରଣର ଯନ୍ତ୍ରଣାର ଚିକିତ୍ସା ପାଇଁ ବ୍ୟବହୃତ ହୁଏ  ଦୀର୍ଘକାଳୀନ କର୍କଟ ଯନ୍ତ୍ରଣା ପାଇଁ ଏହ ବ୍ୟବହାର କରିବାକୁ ସୁପାରିଶ କରାଯାଏ  ଏହା ପାଟିରେ ଦିଆଯାଏ କିମ୍ବା ମାଂସପେଶୀ, ଚର୍ମ ତଳେ ବା ଶିରାଭ୍ୟନ୍ତରରେ ଇଞ୍ଜେକ୍ସନ ଆକାରରେ ବ୍ୟବହୃତ ହୋଇପାରେ  ଏହାର ପ୍ରଭାବ ସାଧାରଣତଃ ଅଧ ଘଣ୍ଟା ମଧ୍ୟରେ ଆରମ୍ଭ ହୋଇ ପାଞ୍ଚ ଘଣ୍ଟା ପର୍ଯ୍ୟନ୍ତ ରହିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ନିଦ୍ରାହୀନତା, ବାନ୍ତି, ଅଇ, ଗଲୁ ଏବଂ କୋଷ୍ଠକାଠିନ୍ୟ ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବ‌ହାର, ନିମ୍ନ ରକ୍ତଚାପ, ବାତ, ଶ୍ୱାସକ୍ରିୟା କମିଯିବା ଏବଂ ସେରୋଟୋନିନ୍ ସିଣ୍ଡ୍ରୋମ ହୋଇପାରେ । ଏହାର ମାତ୍ରା ଶୀଘ୍ର ହ୍ରାସ କରିଦେଲେ ଓପିଅଏଡ ପ୍ରତ୍ୟାହାର ହୋଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର କରିବା ପରାମର୍ଶ ଦିଆଯାଇନଥାଏ  ମୁଖ୍ୟତଃ ମସ୍ତିଷ୍କ ଏବଂ ମେରୁଦଣ୍ଡରେ ଥିବା ଓପିଅଏଡ ରିସେପ୍ଟରଗୁଡ଼ିକ ସକ୍ରିୟ କରି ହାଇଡ୍ରୋମୋର୍ଫୋନ କାମ କରେ ବୋଲି ବିଶ୍ୱାସ କରାଯାଏ  ପାଟିରେ ଦିଆଯାଉଥିବା ଦୁଇ ମିଗ୍ରା ହାଇଡ୍ରୋମୋର୍ଫୋନ୍ ପ୍ରାୟ ୧୦ ମିଗ୍ରା ମର୍ଫିନ ସ‌ହିତ ସମାନ । ହାଇଡ୍ରୋମର୍ଫୋନ ପେଟେଣ୍ଟ ହୋଇଥିଲା ୧୯୨୩ ମସିହାରେ । ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଦୁଇ ମିଗ୍ରା ବଟିକା ପାଇଁ ୨୦୧୯ ସୁଦ୍ଧା ଏନଏଚଏସ  ୦.୩୨ ଖର୍ଚ୍ଚ କରେ । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୦.୦୭ ଡଲାର ଅଟେ । ୨୦୧୭ରେ ଏହା ଯୁକ୍ତରାଷ୍ଟ୍ରରେ ୨୦୫ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯାହାର ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା। ହାଇଡ୍ରୋମୋର୍ଫୋନ୍ ମୋର୍ଫାଇନ୍ରୁ ତିଆରି ହୋଇଥାଏ
ଆନ୍ତ୍ରିକ ଜ୍ୱର ଟିକା ଏକ ପ୍ରକାର ଟିକା ଯାହା ଆନ୍ତ୍ରିକ ଜ୍ୱର ବା ଟାଇଫଏଡ ରୋଗକୁ ପ୍ରତିରୋଧ କରେ । ଦୁଇ ପ୍ରକାର ଟିକା ମିଳେ ଯଥା: ପାଟିରେ ଦିଆଯାଉଥିବା ଜୀବନ୍ତ ଟିକା ନାମ ଟିୱାଇ୨୧ଏ ଓ ଭିଆଇ କାପସୁଲାର ପଲିସାକାରାଇଡ ଟିକା ଯାହା ଇଞ୍ଜେକସନ ଆକାରରେ ଦିଆଯାଉଥିବା ସବ ୟୁନିଟ ଟିକା । ଏହି ଟିକା ୩୦ରୁ ୮୦ % କାର୍ଯ୍ୟକ୍ଷମ ୩ ବର୍ଷ ପର୍ଯ୍ୟନ୍ତ । ଏହି ରୋଗ ପ୍ରବଣ ଇଲାକାରେ ସବୁ ପିଲାଙ୍କୁ ଟିକା ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ  (ଡବ୍ଲ୍ୟୁ.ଏଚ.ଓ) ସୁପାରିସ କରୁଛି  । ସଙ୍କଟାପନ୍ନ ଲୋକଙ୍କୁ ମଧ୍ୟ ଦେବାକୁ ସୁପାରିସ କରାଯାଉଛି । ଟିକା ଅଭିଯାନ ମଧ୍ୟ କରିବାଦ୍ୱାରା ରୋଗ ମଡ଼କ ପ୍ରତିରୋଧ କରାଯାଇପାରେ । ପ୍ରତି ୧ରୁ ୭ ବର୍ଷରେ ଥରେ ଟିକା ଦେବାକୁ ପରାମର୍ଶ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ରୋଗ ପ୍ରବଣ ଇଲାକାକୁ ଯାଉଥିବା ଲୋକଙ୍କୁ ଏହି ଟିକା ନେବାକୁ ପରାମର୍ଶ ଦିଆଯାଏ । ପ୍ରଚଳିତ ଟାଇଫଏଡ ଟିକା ଅତି ନିରାପଦ । ଇଞ୍ଜେକସନ ଦିଆଯାଇଥିବା ସ୍ଥାନରେ ସାମାନ୍ୟ ପାର୍ଶ୍ୱ ପ୍ରତିକ୍ରିୟା ହୋଇପାରେ । ଏଚଆଇଭି/ଏଆଇଡିଏସରେ ଇଞ୍ଜେକସନ ଦେଲେ ମଧ୍ୟ ଏହା ନିରାପଦ ଓ ଲକ୍ଷଣ ନ ବାହାରିବା ପର୍ଯ୍ୟନ୍ତ ଦିଆଯାଇପାରେ । ଗର୍ଭାବସ୍ଥାରେ ଏହି ଟିକାର ଭୂମିକା ସ୍ପଷ୍ଟ ହୋଇନି । ସନ ୧୮୯୬ରେ ଆଲମ୍ରୋଥ ଏଡ‌ୱାର୍ଡ ରାଇଟ, ରିଚାର୍ଡ ଫିଫର ଓ ଉଇଲହେମ କୋଲେ ପ୍ରଥମେ ଏହି ଟିକା ପ୍ରସ୍ତୁତ କରିଥିଲେ । ଏହାର ପାର୍ଶ୍ୱ ପ୍ରତିକ୍ରିୟା ଯୋଗୁ ନୁତନ ସଂସ୍କରଣ ଟିକା ଅଧୁନା ଦେବାକୁ ସୁପାରିସ କରାଯାଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ସୁଦ୍ଧା ଏହାର ହୋଲସେଲ ମୂଲ୍ୟ ୪.୪୪ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଟିକାର ମୂଲ୍ୟ ୨୫ରୁ ୫୦ ଡଲାର ।
ରିଫାପେଣ୍ଟିନ  (ଇଂରାଜୀ ଭାଷାରେ ବା , ବିକ୍ରୟ ନାମ ପ୍ରିଫଟିନ/ ) ଏକ ଆଣ୍ଟିବାୟୋଟିକ   ଯାହା ଯକ୍ଷ୍ମା ରୋଗର ଚିକିତ୍ସାରେ ଦିଆଯାଏ  । ସକ୍ରିୟ ଯକ୍ଷ୍ମା ରୋଗରେ ଏହା ଅନ୍ୟାନ୍ୟ ଯକ୍ଷ୍ମା ଔଷଧ   ସ‌ହିତ ଦିଆଯାଏ । ଏହି ଔଷଧ ପାଟିରେ ଦିଆଯାଏ । ରିଫାପେଣ୍ଟିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତର ପରିବର୍ତ୍ତନ ହୁଏ ଯେପରିକି ନିଉଟ୍ରୋପିନିଆ   ଓ ବର୍ଦ୍ଧିତ ଯକୃତ ଏଞ୍ଜାଇମ ସ୍ତର   ସ‌ହିତ ପାୟୁରିଆ   ବା ପରିସ୍ରାରେ ପୁଜ ପଡ଼ିବା ଆଦି ଦେଖାଯାଏ । ସାଂଘାତିକ ପ୍ରତିକ୍ରିୟାରେ ଯକୃତ ସମସ୍ୟା   ବା କ୍ଲସ୍ଟ୍ରିଡିଅମ ଡିଫିସିଲ ତରଳ ଝାଡ଼ା   ହୋଇପାରେ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ଏହା ରିଫାମାଇସିନ   ପରିବାରର ଔଷଧ ଓ ଡିଏନଏ-ଡିପେଣ୍ଡେଣ୍ଟ ଆରଏନଏ ପଲିମରେଜ  କାର୍ଯ୍ୟ ଅବରୋଧ କରେ । ଡାକ୍ତରୀ ବ୍ୟବ‌ହାର ନିମନ୍ତେ ରିଫାପେଣ୍ଟିନ ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୮ରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ମୂଲ୍ୟ ପ୍ରାୟ ୧୦୦ରୁ ୨୦୦ ଡଲାର । ପୃଥିବୀର ଅନେକ ସ୍ଥାନରେ ୨ନ ୨୦୧୫ ସୁଦ୍ଧା ଏହା ମିଳୁନଥିଲା ।
ବନ୍ଦେ ଉତ୍କଳ ଜନନୀ, ଓଡ଼ିଶାର ରାଜ୍ୟ ସଙ୍ଗୀତ ଅଟେ । ଏହା କାନ୍ତକବି ଲକ୍ଷ୍ମୀକାନ୍ତ ମହାପାତ୍ରଙ୍କଦ୍ୱାରା ରଚିତ । ଏହି ଗୀତକୁ ୧୯୧୨ ମସିହାରେ ବାଲେଶ୍ୱରଠାରେ ଅନୁଷ୍ଠିତ ଉତ୍କଳ ସମ୍ମିଳନୀ ଅଧିବେଶନରେ ପ୍ରଥମଥର ପାଇଁ ଗାନ କରାଯାଇଥିଲା । ୧ ଏପ୍ରିଲ ୧୯୩୬ରେ ସ୍ୱତନ୍ତ୍ର ଓଡ଼ିଶା ଗଠନ ପରେ ଏହି କବିତାଟି ସମଗ୍ର ରାଜ୍ୟରେ ରାଜ୍ୟଗାନ ଭାବେ ଆଦୃତି ଲାଭ କରିଥିଲା । ୧୯୯୪ ମସିହାରେ ବାଚସ୍ପତି ଯୁଧିଷ୍ଠିର ଦାସ ଏହାକୁ ରାଜ୍ୟ ସଙ୍ଗୀତ ଭାବରେ ମାନ୍ୟତା ଦେବା ପାଇଁ ବିଧାନ ସଭାରେ ନିଷ୍ପତି ନେଇଥିଲେ । ୨୧/୧୨/୧୯୯୪ ତାରିଖରେ ବିଧାନ ସଭାରେ ସମସ୍ତ ସଦସ୍ୟ ଦଣ୍ଡାୟମାନ ହୋଇ ଏହାକୁ ଜାତୀୟ ସଙ୍ଗୀତ ପରି ସମ୍ମାନର ସହିତ ଗାନ କରିଥିଲେ । ସେବେଠାରୁ ବିଧାନ ସଭାରେ ଏହି ପରମ୍ପରା ଚାଲି ଆସିଛି । ୨୦୦୨ ମସିହା ପର୍ଯ୍ୟନ୍ତ ଏହି ମାନ୍ୟତା ନମିଳିଥିବାରୁ, ବିଧାନ ସଭାରେ ପୁନଶ୍ଚ ଆଲୋଚନା ହୋଇଥିଲା । ବାଚସ୍ପତି ଶରତ କୁମାର କର ଏହି ଆଲୋଚନା ମାଧ୍ୟମରେ ସରକାରଙ୍କୁ ବିଧିବଦ୍ଧ ସର୍କୁଲାର ଜାରୀ କରି ଏହାକୁ ରାଜ୍ୟ ସଙ୍ଗୀତ ମାନ୍ୟତା ଦେବାକୁ ନିର୍ଦ୍ଦେଶ ଦେଇଥିଲେ । ୨୦୦୩ ମସିହାରେ ଶରତ କରଙ୍କ ଅଧ୍ୟକ୍ଷତାରେ ପୁଣି ଏକ ବୈଠକ ବସି, ଏହି ଦିଗରେ କିଛି ନିଷ୍ପତି ନିଆଯାଇଥିଲା । ୧  ସଙ୍ଗୀତର ପ୍ରଥମ, ଚତୁର୍ଥ ଓ ଶେଷ ପଦକୁ ରାଜ୍ୟ ସଙ୍ଗୀତ ଭାବରେ ଗାନ କରାଯିବ । ୨  ରାଜ୍ୟ ସଙ୍ଗୀତର ଅବଧି ୭୦ରୁ ୯୦ ସେକେଣ୍ଡ ରହିବ । ୩  ଆକାଶବାଣୀରେ ବାଳକୃଷ୍ଣ ଦାଶଙ୍କର ପରିବେଶିତ ମୂଳ କଣ୍ଠସ୍ୱର ଏହାର ସ୍ୱର ହେବ । ୪  କେବଳ ରାଜ୍ୟ ସଂସ୍କୃତି ଓ ଲୋକସମ୍ପର୍କ ବିଭାଗ ଏହି ସଙ୍ଗୀତକୁ ରେକର୍ଡ଼ କରିପାରିବେ । ୨୦୦୫ ଡିସେମ୍ବର ୭ ତାରିଖରେ, ରାଜ୍ୟ ଗୃହ ବିଭାଗ କେନ୍ଦ୍ର ସରକାରଙ୍କୁ ପତ୍ର ଲେଖି ଏ ଦିଗରେ ସ୍ପଷ୍ଟିକରଣ ମାଗିଥିଲେ । ୨୦୦୬ ଜୁଲାଇ ୧୨ତାରିଖରେ କେନ୍ଦ୍ର ସରକାର ସ୍ପଷ୍ଟିକରଣ ଦେଇଥିଲେ ଯେ, ରାଜ୍ୟ ସଙ୍ଗୀତ ମାନ୍ୟତା ସମ୍ବିଧାନସମ୍ମତ ନୁହେଁ । ୨୦୦୬ ଅଗଷ୍ଟ ୨୬ ତାରିଖରେ ବାଚସ୍ପତି ମହେଶ୍ୱର ମହାନ୍ତିଙ୍କ ଅଧ୍ୟକ୍ଷତାରେ ପୁଣି ଏକ ବୈଠକରେ ନିଷ୍ପତି ନିଆଗଲା ଯେ, ଜାତୀୟ ସଙ୍ଗୀତ ଢାଞ୍ଚାରେ ରାଜ୍ୟ ସଙ୍ଗୀତ ମାନ୍ୟତା ପାଇଁ ରାଜ୍ୟ ବିଧାନ ସଭାରେ ଏକ ବିଲ ଆଗତ କରାଯିବ । ୨୦୧୨ରେ ସଂସ୍କୃତି ମନ୍ତ୍ରୀ ମହେଶ୍ୱର ମହାନ୍ତିଙ୍କ ଅଧ୍ୟକ୍ଷତାରେ ଏକ ବୈଠକରେ ଏହାକୁ ରାଜ୍ୟ ସଙ୍ଗୀତ ମାନ୍ୟତ ଦିଆଯିବାକୁ ନିଷ୍ପତି ନିଆଗଲା ଓ ଗୃହ ବିଭାଗ ଅନୁମୋଦନ ପାଇଁ ପ୍ରସ୍ତାବ ପଠାଯାଇଥିଲା । ଏହି ବୈଠକରେ ବନ୍ଦେ ଉତ୍କଳ ଜନନୀ ସଙ୍ଗୀତର ଦୁଇଟି ଫର୍ମାଟକୁ ଅନୁମୋଦନ ପାଇଁ ଗୃହ ବିଭାଗକୁ ପଠା ଯାଇଥିଲା । ଗୋଟିଏ ଫର୍ମାଟ ବିନା ବାଦ୍ୟଯନ୍ତ୍ରରେ କେବଳ କଣ୍ଠ ସଙ୍ଗୀତ ଓ ଅନ୍ୟଟି ପୁଲିସ ବ୍ୟାଣ୍ଡ ସହାୟତାରେ ପ୍ରସ୍ତୁତ ସଙ୍ଗୀତ ଥିଲା । ୨୦୧୯ ନଭେମ୍ବର ୧୧ ତାରିଖରେ ଉଚ୍ଚ ନ୍ୟାୟାଳୟର ଜଷ୍ଟିସ ସିଆର ଦାଶଙ୍କ ଅଧିନରେ ଗଠିତ ଖଣ୍ଡପୀଠ ଏକ ମାମଲାର ଶୁଣାଣି କରି, ରାଜ୍ୟ ମୁଖ୍ୟ ଶାସନ ସଚିବଙ୍କୁ ୬ ମାସ ମଧ୍ୟରେ ଏହି ମାମଲାରେ ପଦକ୍ଷେପ ନେବାକୁ ନିର୍ଦ୍ଦେଶ ଦେଇଥିଲେ । ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଆହ୍ୱାନରେ ଓଡ଼ିଶାରେ କୋଭିଡ-୧୯ ମହାମାରୀ ସମୟରେ ବିଭିନ୍ନ ସେବା କାର୍ଯ୍ୟ କରୁଥିବା କୋଭିଡ ଯୋଦ୍ଧାମାନଙ୍କ ସମ୍ମାନରେ ବିଶ୍ୱର ବିଭିନ୍ନ ସ୍ଥାନରେ ଓଡ଼ିଆ ଲୋକମାନେ ୩୦ ମଇ ୨୦୨୦ ସନ୍ଧ୍ୟା ୫.୩୦ ଏହି ଗୀତ ଗାଇଥିଲେ । ୨୦୨୦ ମସିହା ଜୁନ ୦୭ ତାରିଖରେ ଓଡ଼ିଶା ସରକାର ଏହି ଗୀତକୁ ରାଜ୍ୟ ସଙ୍ଗୀତର ମାନ୍ୟତା ପ୍ରଦାନ କରିଥିଲେ । କାନ୍ତକବିଙ୍କ ସମ୍ପୂର୍ଣ୍ଣ ଗୀତକୁ ରାଜ୍ୟ ସଙ୍ଗୀତ ଭାବରେ ଗ୍ରହଣ କରାଯାଏ । ରାଜ୍ୟ ସଙ୍ଗୀତର ଅବଧି ୨ ମିନିଟ ୧୧ ସେକେଣ୍ଡ ରହିଥାଏ । ବାଳକୃଷ୍ଣ ଦାଶଙ୍କ ପ୍ରସ୍ତୁତ ଶୈଳୀରେ ହିଁ ଏହା ଗାନ କରାଯାଏ । ଏହାକୁ ସ୍କୁଲ ପାଠ୍ୟକ୍ରମରେ ମଧ୍ୟ ଅନ୍ତର୍ଭୁକ୍ତ କରାଯିବା ସ୍କୁଲ ଛୁଟି ପୂର୍ବରୁ ସମସ୍ତ ଛାତ୍ରଛାତ୍ରୀ ଏହି ସଙ୍ଗୀତ ଗାନ କରିବା ପାଇଁ ସରକାରୀ ନିର୍ଦ୍ଦେଶ ରହିଛି ।
ସୁବଳୟା ଭାରତୀୟ ରାଜ୍ୟ ଓଡ଼ିଶାର ସୁବର୍ଣ୍ଣପୁର ଜିଲ୍ଲାର ଏକ ସହର ଓ ବୀରମହରାଜପୁର ଉପଖଣ୍ଡରେ ଅବସ୍ଥିତ । ଏହାକୁ ମହାନଦୀ ଓ ସୁରୁବାଲିଜୋର ନଦୀର ସଙ୍ଗମସ୍ଥଳରେ ଥିବା ଏକ ଦ୍ୱୀପାଞ୍ଚଳ । ଏହାର ଆୟତନ ୮୨୨.୭୩୨ ଏକର । ଭୌଗୋଳିକ ଅବସ୍ଥିତି ସୁବଳୟା ରେଢ଼ାଖୋଲଠାରୁ ୩୮ କିମି ଦୂରରେ ଅବସ୍ଥିତ । ଏହାର ନିକଟତମ ରେଳଷ୍ଟେସନ ରେଢ଼ାଖୋଲ । ଜନସଂଖ୍ୟା ୨୦୧୧ ଜାତୀୟଜନଗଣନା ଅନୁସାରେ ସୁବଳୟାର ଜନସଂଖ୍ୟା ୫.୦୭୨ ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା ୨,୬୩୮ ଓ ମହିଳା ସଂଖ୍ୟା ୨,୪୩୪ ଥିଲା । ୬ ବର୍ଷରୁ କମ ୬୩୦ ଥିଲା । ସୁବଳୟାର ସାକ୍ଷରତା ହାର ୮୩.୧୮ % ଥିଲା ଓ ଏହା ଜାତୀୟ ହାରଠାରୁ ଅଧିକ । ଏଥିମଧ୍ୟରୁ ପୁରୁଷ ସାକ୍ଷରତା ହାର ୯୩.୨୧ ଥିଲା । ସହରରେ ସମୁଦାୟ ଘରସଂଖ୍ୟା ୧୨୨୯ । ଶିକ୍ଷା ଏଠାରେ ଏକ ଡିଗ୍ରୀ କଲେଜ ଓ ହାଇସ୍କୁଲ ରହିଛି । ଏହା ବ୍ୟତୀତ ବେସରକାରୀ ଉଦ୍ୟମରେ ଏଠାରେ ସ୍କୁଲମାନ ରହିଛି ।
ବୟସ ଦାଗ,  ଇଂରାଜୀରେ ଅନ୍ୟ ନାମ ,  " " ,  " " ,  " " , ବାର୍ଦ୍ଧକ୍ୟ ସହିତ ଜଡିତ ଚର୍ମର କଳା ଦାଗମାନଙ୍କୁ କୁହାଯାଏ । ସେଗୁଡ଼ିକ ହାଲୁକା ହଳଦିଆ, ବାଦାମୀ, କଳା ପର୍ଯ୍ୟନ୍ତ ରଙ୍ଗ ହୋଇଥାଏ । ସେମାନଙ୍କର ଆକୃତି ପରିବର୍ତ୍ତନଶୀଳ ଏବଂ ଅନେକ ସେଣ୍ଟିମିଟର ପର୍ଯ୍ୟନ୍ତ ହୋଇପାରେ । ସେମାନଙ୍କର ଏକ ନିର୍ଦ୍ଦିଷ୍ଟ ସୀମା ରେଖା ଥାଏ । ସୂର୍ଯ୍ୟ କିରଣ ଦେହାରେ ବାରମ୍ବାର ପଢ଼ୁଥିଲେ ଏହି ଦାଗ ଦଳ ଭାବରେ ମଧ୍ୟ ଦେଖାଯାଏ । ଏହାର କାରଣ ହେଉଛି ସୂର୍ଯ୍ୟ କିରଣ  ଏହାର ଅନ୍ତର୍ନିହିତ ପ୍ରଣାଳୀରେ ପିଗମେଣ୍ଟ ମେଲାନିନର ଜମା ହୋଇଯାଏ । ପରୀକ୍ଷା ଉପରେ ରୋଗ ନିର୍ଣ୍ଣୟ ଆଧାରିତ। ଅସ୍ପଷ୍ଟ କ୍ଷେତ୍ରରେ ଏକ ବାୟୋପ୍ସି କରାଯାଇପାରେ । ଏହି ଅବସ୍ଥା ଗୁରୁତର ନୁହେଁ। ଚିକିତ୍ସାରେ କ୍ରାଓଥେରାପି କିମ୍ବା ଲେଜର ଥେରାପି ବ୍ୟବହାର କରାଯାଏ । ପ୍ରଭାବିତ ଅଞ୍ଚଳରେ ୩୦% ଟ୍ରାଇକ୍ଲୋରୋଆସେଟିକ୍ ଏସିଡ୍ ବ୍ୟବହାର ସହାୟକ ହୋଇପାରେ । ହାଇଡ୍ରୋକ୍ଇନୋନ ସାହାଯ୍ୟରେ ଚର୍ମ ଧଳା କରିବାର ପ୍ରୟାସ ଫଳପ୍ରଦ ନୁହେଁ। ଚିକିତ୍ସା ବିନା ଏହା ଏକ ଦୀର୍ଘକାଳୀନ ଅବସ୍ଥା ହୋଇ ରହେ  ପ୍ରତିରୋଧ ନିମନ୍ତେ ସୌର ପରଦା ବ୍ୟବହାର ସୂର୍ଯ୍ୟ କିରଣ ଏଡ଼େଇ ଦିଆଯାଏ । ଏହି ରୋଗ ଅତି ସାଧାରଣ, ବିଶେଷତଃ ୪୦ ବର୍ଷ ବୟସ ପରେ । ସେମାନେ କ‌କେସିଆନ୍ ଏବଂ ଏସୀୟମାନଙ୍କଠାରେ ଏହି ଦାଗ ଅଧିକ ଦେଖାଯାଏ । ଏହାକୁ ବେଳେବେଳେ  "ଯକୃତ ଦାଗ"  କୁହାଯାଏ କିନ୍ତୁ ସେମାନଙ୍କର ଯକୃତ ସମସ୍ୟା ସହିତ କୌଣସି ସମ୍ପର୍କ ନାହିଁ ।
ନାଫାରେଲିନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ସିନାରେଲ୍ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଏଣ୍ଡୋମେଟ୍ରିଓସିସ୍ ଏବଂ ପ୍ରାକ୍ ଯୌବାନାବସ୍ଥାର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଗର୍ଭାଶୟ ଫାଇବ୍ରଏଡ୍, ଇନଭିଟ୍ରୋ ଫର୍ଟିଲାଇଜେସନ୍  (ଆଇଭିଏଫ୍) ଏବଂ ଟ୍ରାନ୍ସଜେଣ୍ଡର ହରମୋନ୍ ଥେରାପିର ଏକ ଅଂଶ ଭାବରେ ପାଇଁ ମଧ୍ୟ ବ୍ୟବହୃତ ହୁଏ  । ଏହା ଦୈନିକ ଦୁଇରୁ ତିନି ଥର ନାକ ବିତରକୁ ସ୍ପ୍ରେ ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମହିଳାମାନଙ୍କର ଗରମ ଫ୍ଲାସ୍, ଯୋନୀ ଶୁଷ୍କତା, ମାଂସପେଶୀ ଯନ୍ତ୍ରଣା ଏବଂ ଯୌନ ଅସୁବିଧା ହୋଇପାରେ । ପିଲାମାନଙ୍କର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବ୍ରଣ, ମିଜା‌ଜ୍ ପରିବର୍ତ୍ତନ, ବାହ୍ୟ ଯୋନୀ କେଶ ବୃଦ୍ଧି, ଏବଂ ଯୋନୀ ରକ୍ତସ୍ରାବ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ଓଷ୍ଟିଓପୋରୋସିସ୍ ଏବଂ ପିଟୁଇଟାରି ଆପୋଲେକ୍ସି ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଗୋନାଡୋଟ୍ରୋପିନ୍-ମୁକ୍ତକାରୀ ହରମୋନ୍ ଆଗୋନିଷ୍ଟ   ଏବଂ ଗୋନାଡ ଦ୍ୱାରା ଯୌନ ହରମୋନ୍ ଉତ୍ପାଦନ ହ୍ରାସ କରିବା ଅପେକ୍ଷା ସଂକ୍ଷେପରେ ବୃଦ୍ଧି କରି କାର୍ଯ୍ୟକ୍ଷମ ହୁଏ । ୧୯୯୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ନାଫାରେଲିନ୍ ଅନୁମୋଦିତ ହୋଇଥିଲେ ଯୁକ୍ତରାଜ୍ୟରେ ୨୦୦ ମାଇକ୍ରୋଗ୍ରାମ ବିଶିଷ୍ଟ ୬୦ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୮୦୦ ଡଲାର ଅଟେ । ଏହା ବିଶ୍ୱରେ ଅନେକ ଦେଶରେ ଉପଲବ୍ଧ  ଏହାର ଦୁଇଟି ଜିଏନଆରଏଚ   ଅନୁରୂପ ମଧ୍ୟରୁ ଗୋଟିଏ ନାସା ସ୍ପ୍ରେ ଭାବରେ ଉପଲବ୍ଧ, ଅନ୍ୟଟି ବୁସେରଲିନ୍ ।
ଜନ୍ ଗାର୍ଡନର୍  (ଜନ୍ମ ୩୦ ଜାନୁଆରୀ ୧୯୬୯) ଜଣେ ଭାରତୀୟ ଅଭିନେତ, ଯିଏକି ଅକ୍ଷୟ ଆନନ୍ଦ ଭାବରେ ଜଣାଶୁଣା  । ସେ ମୁଖ୍ୟତଃ ହିନ୍ଦୀ କଥାଚିତ୍ର ଓ ଦୂରଦର୍ଶନରେ କାମ କରନ୍ତି । ପ୍ରାରମ୍ଭିକ ଜୀବନ ଓ ପେଷା ସେ ୧୯୬୯ ମସିହାର ଜାନୁଆରୀ ୩୦ ତାରିଖରେ ଜନ୍ମଗ୍ରହଣ କରିଥିଲେ । ଜନ୍ମ ସମୟରେ ତାଙ୍କ ନାମ ଥିଲା ଜନ୍ ଗାର୍ଡନର୍ । ସେ ତାଙ୍କ ଅଭିନୀତ ପ୍ରଥମ ଧାରାବାହିକ ଇନ୍ଦ୍ରଧନୁଷର ଚରିତ୍ରରୁ ଅନୁପ୍ରାଣିତ ହୋଇ ତାଙ୍କ ନାମ ଅକ୍ଷୟକୁ ପରିବର୍ତ୍ତନ କରିଥିଲେ । ହମ୍ ନୌଜବାନ୍ କଥାଚିତ୍ରରେ ସେ କାମ କରିବାବେଳେ ଦେବାନନ୍ଦଙ୍କ ତାଙ୍କ ନାମ ଆନନ୍ଦ ରଖିଥିଲେ । ଅଭିନୟ କରିବା ପୂର୍ବରୁ ସେ ମୁମ୍ବାଇର ସେଣ୍ଟ ଜାଭିୟର କଲେଜରେ ଅର୍ଥନୀତି ଅଧ୍ୟୟନ କରିଥିଲେ । ୧୯୮୯ ମସିହାରେ ସେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଇନ୍ଦ୍ରଧନୁଷ, ଯାହାକି ସମୟ ଯାତ୍ର ଉପରେ ଆଧାରିତ ଥିଲା । ସେ ଅକ୍ଷୟ ଆନନ୍ଦ ଏକାଡେମୀ ନାମକ ଏକ ନାଟକ ବିଦ୍ୟାଳୟ ଚଲାଉଛନ୍ତି । ପ୍ରଯୋଜକ ଭାବରେ ସେ କିଛି କଥାଚିତ୍ର ଓ ୱେବ୍ ସିରିଜ୍‌ର ପ୍ରଯୋଜନା କରିଛନ୍ତି ।
ଓଡ଼ିଶାରେ ଦୁଇଟି ଟାଙ୍ଗୀ ଅଛି । ଗୋଟେ ଟାଙ୍ଗୀ ଖୋର୍ଦ୍ଧା ଜିଲ୍ଲାର ଏକ ପଞ୍ଚାୟତ ସମିତି ଅଟେ । ଏହା ରାଜଧାନୀ ଭୁବନେଶ୍ୱରଠାରୁ ହାରାହାରି ୪୦ କି.ମି ଦୂରତାରେ ଅବସ୍ଥିତ । ଏହା ମଧ୍ୟ ଏକ ତହସିଲର ଅନ୍ତର୍ଭୁକ୍ତ । ଏହି ସହର ମଧ୍ୟ ଦେଇ ୫ ନମ୍ବର ଜାତୀୟ ରାଜପଥ ଯାଇଅଛି । ୨୦୦୧ ଜନଗଣନା ଅନୁସାରେ ଏହି ସହରର ଜନସଂଖ୍ୟା ପାଖାପାଖି ୧୫, ୦୦୦ ବୋଲି ଦର୍ଶାଯାଇଛି । ଆଉ ଏକ ଟାଙ୍ଗୀ କଟକ ଜିଲ୍ଲାରେ ଏକ ସହର। ଏହା ମଧ୍ୟ ଟାଙ୍ଗୀ-ଚୌଦ୍ୱାର ତହସିଲର ଅନ୍ତର୍ଭୁକ୍ତ । ଏ ସହର ଛେନା କାକରା ପାଇଁ ପ୍ରସିଦ୍ଧ ଅଟେ । ଏ ଟାଙ୍ଗୀ କଟକ ସହରରୁ ୨୦ କି.ମି ଦୂରରେ ଅବସ୍ଥିତ ।
ସର୍ଭାଇକାଲ୍ ଡିଷ୍ଟୋନିଆ  (ସ୍ପାସ୍ମୋଡିକ ଟର୍ଟିକୋଲିସ, ସ୍ପାଜ୍ମୋଡିକ ରାଇ ନେକ ଭାବରେ ମଧ୍ୟ ଜଣାଶୁଣା) କୁହାଯାଏ ଯେତେବେଳେ ବକର ମାଂପେଶୀର ସ୍ପାଜ୍ମ ହୋଇ ମୁଣ୍ଡ ମୋଡ଼ି ହୋଇଯାଏ  । ସାଧାରଣତଃ ଏହା ଫଳସ୍ୱରୂପ ମୁଣ୍ଡଟି ଗୋଟିଏ କାନ୍ଧ ଆଡକୁ ଢଳିଯାଏ ଓ ଚିବୁକଟି ଅନ୍ୟ କାନ୍ଧ ଦିଗକୁ ବୁଲିଯାଏ । ଯନ୍ତ୍ରଣା ହୁଏ ଏବଂ ଏହି ଅବସ୍ଥା ମାସ ମାସ କିମ୍ବା ବର୍ଷ ବର୍ଷ ଧରି ରହିପାରେ । ସାଧାରଣତଃ ଶୋଇବା ସମୟରେ ଉପଶମ ହୋଇଯାଏ । ଜଟିଳ ହେଲେ ବେକର ଆର୍ଥ୍ରାଇଟିସ୍ ହୋଇପାରେ । ଅଧିକାଂଶ କ୍ଷେତ୍ରରେ ଏହାର କାରଣ ଜଣା ପଡିନାହିଁ । ଆଘାତ, ଔଷଧ ବ୍ୟବହାର, ଜେନେଟିକ ମ୍ୟୁଟେସନ, ମସ୍ଥିଷ୍କ ଆଘାତ, ଭୂତାଣୁ ମସ୍ତିଷ୍କ ପ୍ରଦାହ, ଉଚ୍ଚ ଥାଇରଏଡ ସ୍ତର, ଉଇଲସନ ରୋଗ, ହଣ୍ଟିଙ୍ଗଟନ ରୋଗ କିମ୍ବା କେର୍ଣ୍ଣିକ୍ଟେରସ ଯୋଗୁ ହୋଇପାରେ । ଆଘାତର କିଛି ଦିନ ବା କିଛି ମାସ ପରେ ଏହି ରୋଗ ଆରମ୍ଭ ହୋଇପାରେ । ଏହି ରୋଗରେ ସ୍ଟେର୍ଣ୍ଣୋକ୍ଲିଡଏଡ ମାଂସପେଶୀର ସ୍ପାଜ୍ମ ହୋଇଥାଏ । ଲକ୍ଷଣ ଉପରେ ରୋଗ ନିର୍ଣ୍ଣୟ କରାଯାଏ । ଆଣ୍ଟିକଲିନର୍ଜିକ, ବେଞ୍ଜୋଡାଏଜେପିନ ବାକ୍ଲୋଫେନ୍, ବଟୁଲିନମ ଟକ୍ସିନ, କିମ୍ବା ଗଭୀର ମସ୍ତିଷ୍କ ଉତ୍ତେଜକ ସାହାଯ୍ୟରେ ଡିଷ୍ଟୋନିଆର ଚିକିତ୍ସା କରାଯାଇପାରେ । ପ୍ରତିବର୍ଷ ୧୦,୦୦୦ ଲୋକରେ ଜଣେ ପ୍ରଭାବିତ ହୁଅନ୍ତି । ଡିଷ୍ଟୋନିଆଦ୍ୱାରା ପ୍ରଭାବିତ ହୋଇଥିବା ଅଙ୍ଗ ମଧ୍ୟରୁ ବେକ ହେଉଛି ଅନ୍ୟତମ । ପ୍ରାୟ ୪୦ରୁ ୬୦ ବର୍ଷ ବୟସରେ ଏହି ରୋଗ ହେବା ଦେଖାଯାଏ। ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି ।
ଶ୍ରୋଣୀ ଅଙ୍ଗ ସ୍ଥାନ‌ଚ୍ୟୁତି ବା ପେଲଭିକ ଅର୍ଗାନ ପ୍ରୋଲାପ୍ସ   ନାମ ଦିଆଯାଏ ଯେତେବେଳେ ଏକ ବା ଏକାଧିକ ଶ୍ରୋଣୀ ଭିତରେ ଥିବା ଅଙ୍ଗମାନ ସ୍ଥାନ‌ଚ୍ୟୁତ ହୋଇ ଖସିପଡ଼ନ୍ତି । ମହିଳାମାନଙ୍କର ଏହା ସାଧାରଣତ ଯୋନୀ ମଧ୍ୟକୁ ସ୍ଖଳିତ ହୁଏ । ଅନେକ ମହିଳାଙ୍କର କୌଣସି ଲକ୍ଷଣ ପ୍ରକାଶିତ ହୁଏନାହିଁ  ଲକ୍ଷଣ: ଯୋନୀରେ ଚାପ ଅନୁଭବ, ଯୋନୀ ବାହାରକୁ ବାହାରିବା କିମ୍ବା ଅନିଚ୍ଛାକୃତ ମୂତ୍ରତ୍ୟାଗ ହୋଇପାରେ  ଏହା ଏକ ପ୍ରକାର ଶ୍ରୋଣୀ ଚଟାଣ ରୋଗ ବା ପେଲଭିକ୍ ଫ୍ଲୋର୍ ଡିସଅର୍ଡର୍  ପ୍ରସବ, ମେଦବହୁଳତା, ଦୀର୍ଘକାଳୀନ କାଶ, କୋଷ୍ଠକାଠିନ୍ୟ, ଋତୁବନ୍ଦ ଏବଂ ରୋଗର ପାରିବାରିକ ଇତିହାସ ଥିଲେ ଏହି ରୋଗ ସଙ୍କଟ ଥାଏ । ପେଲଭିକ ଫ୍ଲୋରରେ ଦୁର୍ବଳତା ବା ଆଘାତ ଯୋଗୁ ଏହି ରୋଗ ହୁଏ  ସିଷ୍ଟୋସିଲ  (ମୂତ୍ରାଶୟ), ରେକ୍ଟୋସିଲ  (ମଳାଶୟ ), ଜର୍ୟୁ ସ୍ଖଳନ  (ଜରାୟୁ) ଏବଂ ଏଣ୍ଟେରୋସିଲ  (କ୍ଷୁଦ୍ରାନ୍ତ) ଇତ୍ୟାଦି ସ୍ଥାନ‌ଚ୍ୟୁତ ହୋଇପାରେ  ରୋଗ ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ କରି ରୋଗ ନିର୍ଣ୍ଣୟ କରାଯାଏ । ଚିକିତ୍ସାରେ ଅକଧି ଫାଇବର ଯୁକ୍ତ ଖାଦ୍ୟ, ଶ୍ରୋଣୀ ଚଟାଣ ବ୍ୟାୟାମ, ଏକ ଅପସାରଣ ଯୋଗ୍ୟ ଉପକରଣ ଯୋନୀ ଭିତରେ ରଖାଯାଇଥାଏ ଯାହା ପେସାରୀ ଭାବରେ ଜଣାଶୁଣା କିମ୍ବା ଅସ୍ତ୍ରୋପଚାର କରାଯାଇପାରେ  ପ୍ରୋଲାପ୍ସ ଯୋଗୁ ସମସ୍ୟା ଅଧିକ ସୃଷ୍ଟି ହେଉଥିଲେ ଅସ୍ତ୍ରୋପଚାର ପରାମର୍ଶ ଦିଆଯାଏ । ଏହି ରୋଗରେ ୨୦୧୭ ମସିହାରେ ପ୍ରାୟ ୧୦୮ ନିୟୁତ ମହିଳା  (2.8% ମହିଳା) ପ୍ରଭାବିତ ହୋଇଥିଲେ  ବୃଦ୍ଧ ମହିଳାମାନେ ସାଧାରଣତଃ ପ୍ରଭାବିତ ହୁଅନ୍ତି, ବିଶେଷକରି ସେମାନଙ୍କ ୭୦ ଦଶକ ବୟସରେ  ପୁରୁଷମାନେ କ୍ୱଚିତ୍ ପ୍ରଭାବିତ ହୁଅନ୍ତି
ପୁନମ ବାର୍ଲା  (ଜନ୍ମ ଫେବୃଆରୀ ୧୦,୧୯୯୫) ଭାରତୀୟ ମହିଳା ଜାତୀୟ ଫିଲ୍ଡ ହକି ଦଳର ସଦସ୍ୟ, ଯେ ଦଳରେ ଫର୍‌ୱାର୍ଡ ଭାବେ ଖେଳନ୍ତି  । ଓଡ଼ିଶାର ଏହି ଖେଳାଳୀ ୨୦୧୫ରେ ସ୍ପେନ୍ ବିପକ୍ଷରେ ତାଙ୍କର ଆନ୍ତର୍ଜାତୀୟ ପଦାର୍ପଣ କରିଥିଲେ । ୨୦୧୭ରେ ଏସୀୟ ଚାମ୍ପିୟନ୍ ହକି ଟେଷ୍ଟରେ ଭାରଟୀୟ ଦଳର ସେ ସଦସ୍ୟ ଥିଲେ ଓ ବେଲାରୁଷକୁ ୫-୧ରେ ହରାଇବାରେ ତାଙ୍କର ଅବଦାନ ଥିଲା ।
କୃଷ୍ଣଚନ୍ଦ୍ର କର (୧୯୦୭-୧୯୯୫) ଜଣେ ଓଡ଼ିଶା ସାହିତ୍ୟ ଏକାଡେମୀଦ୍ୱାରା ସମ୍ବର୍ଦ୍ଧିତ ସାହିତ୍ୟିକ ଓ ସମାଲୋଚକ ଥିଲେ  । ସେ ଉଭୟ ଓଡ଼ିଆଓ ଇଂରାଜୀ ଭାଷାରେପୁସ୍ତକ ରଚନା କରିଛନ୍ତି । ତାଙ୍କ ଜୀବନର ମୁଖ୍ୟଭାଗ କଟକରେ ଅତିବାହିତ ହୋଇଥିଲା । ଜୀବନୀ କୃଷ୍ଣଚନ୍ଦ୍ର, କଟକ ଜିଲ୍ଲାର ମୂଳବସନ୍ତ ଗ୍ରାମରେ ୧୯୦୭ ମସିହାରେ ଜନ୍ମଗ୍ରହଣ କରିଥିଲେ । ବାଲ୍ୟଜୀବନ ଗାଁରେ ହିଁ ବିତିଥିଲା । ଗ୍ରାମପରିବେଶ ତାଙ୍କୁ ଲେଖକ ହେବାକୁ ପ୍ରେରଣା ପ୍ରଦାନ କରିଥିଲା । ପ୍ରଥମେ ସହକାରୀ ଶିକ୍ଷକ ଭାବରେ ଚାକିରି ଆରମ୍ଭ କରିଥିଲେ ମଧ୍ୟ ଚାକିରି ଛାଡି  "କଟକ ଟ୍ରେଡିଂ କମ୍ପାନି" ରେ ଯୋଗ ଦେଇଥିଲେ । ପରବର୍ତ୍ତୀ ସମୟରେ ସେ ବାଳକୃଷ୍ଣ କରଙ୍କ  "ସାରସ୍ୱତ ପ୍ରେସ"  ଓ ନୀଳକଣ୍ଠଙ୍କ  "ନବ ଭାରତ ମୁଦ୍ରଣାଳୟ" ,  "ଓଡ଼ିଶା ଗଭରମେଣ୍ଟ ପ୍ରେସ"  ଆଦି ଅନୁଷ୍ଠାନରେ କାମ କରିଥିଲେ । ଗୋପାଳ ଚନ୍ଦ୍ର ପ୍ରହରାଜଙ୍କ ପୂର୍ଣ୍ଣଚନ୍ଦ୍ର ଓଡ଼ିଆ ଭାଷାକୋଷର ସେ ଥିଲେ ସହ-ସମ୍ପାଦକ । ୧୯୯୫ ନଭେମ୍ବର ୨ତାରିଖରେ ତାଙ୍କର ପରଲୋକ ଘଟିଥିଲା । ସାହିତ୍ୟ ସର୍ଜନା କୃଷ୍ଣଚନ୍ଦ୍ର ଜୀବନୀ, ଗଳ୍ପ ଓ ଶିଶୁସାହିତ୍ୟରେ ଲେଖନୀ ଚାଳନା କରିଥିଲେ ମଧ୍ୟ ସେ ତରୁଣ ଶବ୍ଦକୋଷ ରଚୟିତା ଭାବରେ ସେ ବେଶି ପରିଚିତ । ଏହା ୧୯୬୬ ମସିହାରେ ପ୍ରକାଶ ପାଇଥିଲା । ତରୁଣ ଶବ୍ଦକୋଷ ଓଡ଼ିଆ ଭାଷାରୁ ଇଂରାଜୀକୁ ଶବ୍ଦାନ୍ତର ହୋଇଥିବା ବେଳେ, ତାଙ୍କ ରଚିତ ନିୟୁ ମେଥଡ଼ ଇଙ୍ଗ୍ଲିଷ ଡିକ୍ସନାରୀ  ଇଂରାଜୀ ଭାଷାରୁ ଓଡ଼ିଆକୁ ଶବ୍ଦାନ୍ତର ସୁବିଧା ପ୍ରଦାନ କରେ । ରାମାୟଣ ଓ ଶକୁନ୍ତଳା ନାମକ ସେ ଦୁଇଟି ପୁସ୍ତକ ରଚନା କରିଥିଲେ । ଋତୁ ସଂହାର ଓ ହଂସ ଦୂତମ ନାମରେ ତାଙ୍କର ଦୁଇଟି କବିତା ସଂକଳନ ମଧ୍ୟ ରହିଛି । ପରି ରାଇଜ, କୁହୁକ ରାଇଜ, ପଞ୍ଚତନ୍ତ୍ର ଓ ଆଦି ଯୁଗର ଗଳ୍ପମାଳା ଆଦି ଶିଶୁସାହିତ୍ୟ ମଧ୍ୟ ରଚନା କରିଛନ୍ତି । କପିଳ ଦେବ ଆଦି ବିଭିନ୍ନ ଐତିହାସିକ ବ୍ୟକ୍ତିତ୍ୱଙ୍କ ଜୀବନୀ ଲେଖିଛନ୍ତି । ତାଙ୍କର ଚର୍ଚ୍ଚିତ ଇଂରାଜୀ ପୁସ୍ତକ ମଧ୍ୟରୁ  "  ଅନ୍ୟତମ । ତାଙ୍କର ପ୍ରାୟ ୧୨୭ ଖଣ୍ଡ ପୁସ୍ତକ ପ୍ରକାଶ ପାଇଛି ।
କ୍ଷୀରୋଦ ପ୍ରସାଦ ସ୍ୱାଇଁ  (ଜନ୍ମ: ୨୫ ଅଗଷ୍ଟ ୧୯୫୨) ଜଣେ ଓଡ଼ିଆ ରାଜନୀତିଜ୍ଞ  । କ୍ଷୀରୋଦ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ କାର୍ଯ୍ୟ କରିଛନ୍ତି । ୧୯୭୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର କ୍ଷୀରୋଦ ପ୍ରସାଦ ସ୍ୱାଇଁ ୧୯୫୨ ମସିହାର ଅଗଷ୍ଟ ମାସ ୨୫ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ । ରାଜନୈତିକ ଜୀବନ କ୍ଷୀରୋଦ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୧୯୭୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ କ୍ଷୀରୋଦ ପ୍ରସାଦ ସ୍ୱାଇଁ ଜନତା ପାର୍ଟିର ପ୍ରାର୍ଥୀ ଭାବରେ ରାମଚନ୍ଦ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧୦,୮୩୦ ଖଣ୍ଡ ଭୋଟ ପାଇ ବିଜୟୀ ହୋଇ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ନିରଞ୍ଜନ ପଟ୍ଟନାୟକଙ୍କୁ ୧୩୧୬ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୧୯୭୭ ମସିହାରୁ ୧୯୮୦ ମସିହାଯାଏଁ କାର୍ଯ୍ୟ କରିଥିଲେ ।
ନିମ୍ରତ କୌର  (ଜନ୍ମ: ୧୩ ମାର୍ଚ୍ଚ ୧୯୮୨) ଜଣେ ଭାରତୀୟ କଥାଚିତ୍ର ଅଭିନେତ୍ରୀ  । ନିମ୍ରତ ଜଣେ ପେପର ମଡେଲ ଭାବରେ ମଡେଲିଂରେ ଯୋଗ ଦେଇଥିଲେ ଏବଂ ପରେ ଥିଏଟରରେ ଅଭିନୟ କରିବା ପାଇଁ ଯୋଗ ଦେଇଥିଲେ । କିଛି ଚଳଚ୍ଚିତ୍ରରେ ଛୋଟ ଛୋଟ ଅଭିନୟ କରିବା ପରେ ଅନୁରାଗ କଶ୍ୟପଙ୍କର ଚଳଚ୍ଚିତ୍ର ପେଡ୍ଡେଲର୍‌ସ୍‌ରେ ନିମ୍ରତ ଅଭିନୟ କରିଥିଲେ । ଏହାପରେ ସେ ଇଫ୍ରାନ ଖାନ୍‌ଙ୍କ ସ‌ହ ଦ ଲଞ୍ଚ ବକ୍ସ ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୫ରେ ନିମ୍ରତ ଆମେରିକାର ଦୂରଦର୍ଶନ ଧାରାବାହିକ ହୋମଲ୍ୟାଣ୍ଡରେ ଜଣେ ଏଜେଣ୍ଟ ଭାବରେ ଅଭିନୟ କରିଥିଲେ । ୨୦୧୬ରେ ନିମ୍ରତ ଅଭିନେତା ଅକ୍ଷୟ କୁମାରଙ୍କ ସ‌ହ ଏୟାରଲିପ୍ଟ ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୬ରେ ସେ ଆମେରିକାର ଦୂରଦର୍ଶନ ଧାରାବାହିକ ୱେୱାର୍ଡ଼ ପିନ୍‌ସ୍‌ର ୨ୟ ସଂସ୍କରଣରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ନିମ୍ରତ ୧୩ ମାର୍ଚ୍ଚ ୧୯୮୨ରେ ରାଜସ୍ଥାନରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ଭାରତୀୟ ସେନାଧିକାରୀ ଥିଲେ । ତାଙ୍କର ଜଣେ ସାନ ଭଉଣୀ ଅଛନ୍ତି, ଯେ କି ବାଙ୍ଗାଲୋରରେ ମନସ୍ତ‌ତ୍ୱ‌ବିତ୍ ଭାବରେ କାର୍ଯ୍ୟ କରୁଛନ୍ତି । ୧୯୯୪ରେ ତାଙ୍କ ବାପା କାଶ୍ମୀର ମିଲିଟାଣ୍ଟଦ୍ୱାରା ଅ‌ପ‌ହୃତ ହୋଇଥିଲେ ଏବଂ ପରେ ତାଙ୍କୁ ମାରିଦିଆଯାଇଥିଲା । ଏହାପରେ ତାଙ୍କ ପରିବାର ଦିଲ୍ଲୀକୁ ସ୍ଥାନାନ୍ତରିତ ହୋଇଯାଇଥିଲେ । ସେଠାରେ ସେ ନୋଇଡ଼ାରେ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିଥିଲେ ଏବଂ ପରେ ଦିଲ୍ଲୀ ବିଶ୍ୱବିଦ୍ୟାଳୟର ଶ୍ରୀ ରାମ କଲେଜ ଅଫ୍ କମର୍ଷରେ ପଢ଼ିଥିଲେ ଏବଂ ସେଠାକାର ସ୍ଥାନୀୟ ଥିଏଟରରେ ଯୋଗ ଦେଇଥିଲେ । ଅଭିନୟ ଜୀବନ ପାଠପଢ଼ା ସାରିବା ପରେ ନିମ୍ରତ ମୁମ୍ବାଇ ଯାଇଥିଲେ ଏବଂ ସେଠାରେ ଜଣେ ପେପର ମଡେଲ ଭାବରେ କାର୍ଯ୍ୟ ଆରମ୍ଭ କରିଥିଲେ । ସେ ଜଣେ ଥିଏଟର ଅଭିନେତ୍ରୀ ଭାବରେ ମଧ୍ୟ ଅଭିନୟ କରୁଥିଲେ, ଯେଉଁଠି ସେ ବାଗଦାଦ ୱେଡିଙ୍ଗ, ଅଲ୍ ଏବାଉଟ୍ ଓମେନ, ରେଡ୍ ସ୍ପାରୋ ଭଳି ନାଟକରେ ନିର୍ଦ୍ଦେଶକ ସୁନୀଲ ଶାନବାଗ ଏବଂ ମାନବ କୌଲଙ୍କ ସ‌ହ କାମ କରିଥିଲେ । ନିମ୍ରତ ପରେ ପରେ ୨୦୦୪ରେ କୁମାର ସାନୁ ଏବଂ ଶ୍ରେୟା ଘୋଷାଲଙ୍କର ଦୁଇଟି ଗୀତ ଆଲବମ୍‌ରେ ଅଭିନୟ କରିଥିଲେ । ଏଥି ସ‌ହ ସେ ଦୂରଦର୍ଶନ ବିଜ୍ଞାପନରେ ଅଭିନୟ କରିଥିଲେ । ନିମ୍ରତ ୨୦୦୬ରେ ଏକ ଇଂରାଜୀ ଚଳଚ୍ଚିତ୍ର ୱାନ୍ ନାଇଟ୍ ଉଇଥ୍ ଦ କିଙ୍ଗ୍ ଜରିଆରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୨ରେ ନିମ୍ରତ ହିନ୍ଦୀ କଥାଚିତ୍ର ପେଡ୍ଡଲର୍‌ସ୍‌ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିଥିଲେ । କ୍ୟାଡାବରି ଚକୋଲେଟର ସିଲ୍କ ବିଜ୍ଞାପନ ନିମ୍ରତଙ୍କୁ ଲୋକପ୍ରିୟ କରାଇଥିଲା । ପରେ ୨୦୧୫ରେ ନିମ୍ରତ ଅଭିନେତା ଇର୍ଫାନ ଖାନଙ୍କ ସ‌ହ ଲଞ୍ଚ ବକ୍ସରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହେବା ସ‌ହ ସମୀକ୍ଷକମାନେ ମଧ୍ୟ ପସନ୍ଦ କରିଥିଲେ । ଏହି ଚଳଚ୍ଚିତ୍ରରେ ନିମ୍ରତଙ୍କର ଭୂମିକାକୁ ସମୀକ୍ଷକମାନେ ପ୍ରଶଂସା କରିଥିଲେ । ୨୦୧୪ରେ ନିମ୍ରତ ହୋମଲ୍ୟାଣ୍ଡ ନାମକ ଆମେରିକାର ଦୂରଦର୍ଶନ ଧାରାବାହିକର ୪ର୍ଥ ସଂସ୍କରଣରେ ଅଭିନୟ କରିଥିଲେ । ୨୦୧୬ରେ ନିମ୍ରତ ହିନ୍ଦୀ କଥାଚିତ୍ର ଏୟାରଲିଫ୍ଟରେ ଅଭିନେତା ଅକ୍ଷୟ କୁମାରଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇଥିଲା । ୨୦୧୬ରେ ସେ ଆମେରିକାର ଦୂରଦର୍ଶନ ଧାରାବାହିକ ୱେୱାର୍ଡ଼ ପିନ୍‌ସ୍‌ର ୨ୟ ସଂସ୍କରଣରେ ଅଭିନୟ କରିଥିଲେ ।